hotchpotch/miracl-hf-unified huggingface dataset:
โรช วิภัติภูมิประเทศ
พลเรือโท โรช วิภัติภูมิประเทศ เป็นอดีตรัฐมนตรีช่วยว่าการกระทรวงกลาโหม ในรัฐบาลนายชวน หลีกภัย (ชวน 1) เป็นอดีตสมาชิกสภาผู้แทนราษฎรกรุงเทพมหานคร และสมาชิกสภาผู้แทนราษฎรจังหวัดชลบุรี
พล.ร.ท.โรช เกิดเมื่อวันที่ 14 มิถุนายน พ.ศ. 2473 ที่โรงพยาบาลทหารเรือ เขตบางกอกน้อย กรุงเทพมหานคร เป็นบุตรของพลเรือจัตวา เรียง วิภัติภูมิประเทศ และนางบุญชุบ วิภัติภูมิประเทศ สำเร็จการศึกษาจากโรงเรียนอำนวยศิลป์ ระดับปริญญาตรี วิทยาศาสตรบัณฑิต จากโรงเรียนนายเรือ เมื่อปี พ.ศ. 2496 และระดับปริญญาโท สาขารัฐศาสตร์ จากมหาวิทยาลัยรามคำแหง
และยังมีศักดิ์เป็นลุงของนายพลภูมิ วิภัติภูมิประเทศ อดีตสมาชิกสภาผู้แทนราษฎรกรุงเทพมหานคร พรรคเพื่อไทย
พล.ร.ท.โรช ถึงแก่กรรมเมื่อวันที่ 8 มกราคม พ.ศ. 2559 ด้วยอาการหัวใจล้มเหลว รวมอายุได้ 85 ปี
พล.ร.ท.โรช เคยเป็นสมาชิกสภาผู้แทนราษฎรกรุงเทพมหานคร เขตเลือกตั้งที่ 10 เขตบางกอกน้อย ตลิ่งชน บางพลัด ในการเลือกตั้ง พ.ศ. 2535 (2 สมัย) สังกัดพรรคพลังธรรม และในรัฐบาลนายชวน หลีกภัย (ชวน 1) เขาได้รับแต่งตั้งเป็นรัฐมนตรีช่วยว่าการกระทรวงกลาโหม (25 ตุลาคม พ.ศ. 2537 - 19 พฤษภาคม พ.ศ. 2538) จากนั้นได้เข้าร่วมงานกับ ดร.อำนวย วีรวรรณ ในตำแหน่งรองหัวหน้าพรรคนำไทย
พล.ร.ท.โรช ได้รับเลือกตั้งอีก 2 สมัย ในพื้นที่จังหวัดชลบุรี ในการเลือกตั้ง พ.ศ. 2544 และ พ.ศ. 2548
ทิวเขาถนนธงชัย
ทิวเขาถนนธงชัย เป็นแนวทิวเขาทางด้านตะวันตกของภาคเหนือ 
เริ่มจากจุดที่บรรจบกับทิวเขาแดนลาว ทอดตัวเป็นแนวยาวลงมาทางตอนล่างของภาค แบ่งออกเป็น 3 แนว ได้แก่
ทิวเขาถนนธงชัยทั้ง 3 แนว ก่อให้เกิดแม่น้ำหลายสาย เช่น แม่น้ำปาย, แม่น้ำยวม, แม่น้ำเมย, แม่น้ำตื่น, แม่น้ำแจ่ม เป็นต้น
ทิวเขาหลวงพระบาง
ทิวเขาหลวงพระบาง เป็นทิวเขาหินแกรนิต เริ่มจากบริเวณลำน้ำโขงทางเหนือ ทอดตัวเป็นแนวมาทางใต้จนถึงตะวันตกของอำเภอด่านซ้าย จังหวัดเลย และทางเหนือของอำเภอนครไทย จังหวัดพิษณุโลก ซึ่งเป็นบริเวณที่เชื่อมต่อกับทิวเขาเพชรบูรณ์ในภาคกลาง มีอาณาบริเวณกว้างขวาง อยู่ระหว่างแม่น้ำน่าน และแม่น้ำโขง กว้างประมาณ 50-100 กิโลเมตร ยาวประมาณ 250 กิโลเมตร ทางแถบตอนเหนือของทิวเขานี้ เป็นตอนที่บังคับให้แม่น้ำโขงไหลวกไปทางตะวันออก เข้าไปในประเทศลาว
ยอดเขาที่สูงและมีชื่อเป็นที่รู้จักกันดี ได้แก่ ภูหวายซ่อมใหญ่ สูงประมาณ 1,801 เมตร อยู่ทางเหนือสุด มีแม่น้ำโขงล้อมอยู่สามด้าน, ดอยน้ำหงส์ มีความสูง 1,478 เมตร, ภูสามเส้า มีความสูง 2,061 เมตร, ภูหลวงพระบาง สูง 2,059 เมตร อยู่ทางทิศตะวันออกเฉียงเหนือของอำเภอปัว จังหวัดน่าน เป็นต้นกำเนิดของแม่น้ำว้า ซึ่งเป็นสาขาของแม่น้ำน่าน, ภูยี สูง 1,630 เมตร อยู่ทางทิศตะวันตกของอำเภอเวียงสา จังหวัดน่าน, ภูหลักหมื่น สูง 1,478 เมตร อยู่ริมแม่น้ำน่าน ทางทิศตะวันออกของอำเภอนาน้อย, ดอยภูคา สูง 1,980 เมตร ในหลายพื้นที่ของจังหวัดน่าน, ภูเมี่ยง สูง 2,300 เมตร อยู่ในเขตจังหวัดอุตรดิตถ์ และภูสอยดาว มีความสูง 2,120 เมตร อยู่ในเขตระหว่างจังหวัดพิษณุโลกและจังหวัดอุตรดิตถ์
ทิวเขาหลวงพระบางเป็นทิวเขาแบ่งเขตมาแต่สมัยโบราณ ปัจจุบันใช้เป็นพรมแดนระหว่างไทยกับลาวในภาคเหนือ
ทิวเขาผีปันน้ำ
ทิวเขาผีปันน้ำ เป็นแนวทิวเขาขนาดใหญ่และสำคัญแห่งหนึ่งของประเทศไทย เป็นสันปันน้ำที่แบ่งน้ำไหลแยกกันไปสองทาง ทางหนึ่งไปสู่อ่าวเจ้าพระยาอีกทางหนึ่งไปสู่อ่าวแม่โขง เขาย่อย ๆ หลายทิวประกอบขึ้นเป็นทิวเขาผีปันน้ำของแม่น้ำปิง, วัง, ยม และน่าน ซึ่งเป็นแควของแม่น้ำเจ้าพระยา ทิวเขาทั้งทิวครอบคลุมพื้นที่เกือบทั้งหมดของตอนกลางของภาคเหนือในทิศทางตะวันออกเฉียงเหนือ ทางตะวันตกของทิวเขานี้เป็นทิวเขา ซึ่งเรียงตัวกันตามแนวเส้นแวง ยอดเขาที่สำคัญคือ ดอยขุนออน, ดอยผาโจ้, ดอยผีปันน้ำ, ภูชี้ฟ้า และดอยขุนตาล เป็นภูเขาหินแกรนิต ซึ่งตั้งขวางเส้นทางรถไฟสายเหนือ ทำให้ต้องเจาะลอดสันเขาทางใต้ของทิวเขานี้ เป็นอุโมงค์ขุนตาล ในปี พ.ศ. 2450 และเสร็จสิ้นในปี พ.ศ. 2461 โดยมี ดอยหลวง เป็นดอยเขาที่สูงที่สุด ด้วยความสูง 1,694 เมตร (5,558 ฟุต) ในเขตจังหวัดพะเยา, เชียงราย และลำปาง
ทิวเขาผีปันน้ำเริ่มจากทิวเขาแดนลาว ตอนแบ่งเขตแดนประเทศไทยกับประเทศพม่า เริ่มจากทางทิศตะวันออกของช่องกิ่วผาวอก ห่าง 2 กิโลเมตร เป็นทิวยาวไปทางทิศตะวันออกเฉียงใต้ผ่านถนนสายเชียงใหม่-ฝาง ตรงที่สูงที่สุดในถนนสายนี้ เรียกว่า "ปางหัวโต" รวมความยาวทิวเขาผีปันน้ำทั้งสิ้น 412 กิโลเมตร
มะเดื่อในคัมภีร์ไบเบิล
มะเดื่อในพระคัมภีร์ เป็นเรื่องราวอย่างลึกซึ้ง ที่กล่าวถึงคำอุปมาสำคัญในพระคัมภีร์ไบเบิล มะเดื่อที่ถูกสาป เป็นข้อสังเกตที่นักศึกษาพระคัมภีร์ทุกแห่งให้ความสำคัญ 
ในหนังสือฉบับปฐมกาล (3:7) แสดงข้อความถึงใบมะเดื่อซึ่งเป็นใบไม้ที่มนุษย์คู่แรกในพระคัมภีร์ใช้เป็นเครื่องปกปิดร่างกายหลังจากฟื้นความจำ, หนังสือสุภาษิต (27:18) แสดงข้อความถึงบทเรียนจากต้นมะเดื่อและการระแวดระวัง สาส์นจากพระคัมภีร์จากหนังสือฉบับสำคัญที่มีชื่อ ตั้งแต่ภาคพันธสัญญาเดิมเป็นต้นมา ได้กล่าวถึงต้นมะเดื่ออย่างมีนัยยะสำคัญ เช่น การกล่าวถึง การไม่ยอมเป็นพระราชาของต้นมะเดื่อ ในหนังสือผู้วินิจฉัย ในหนังสือภาคพันธสัญญาใหม่ ได้กล่าวถึงพระเยซู ว่าพระองค์ "ทรงสาปต้นมะเดื่อและทรงให้เรียนคำเปรียบเรื่องต้นมะเดื่อ"
ซึ่งมาจากหลักฐานทางการบันทึกที่บรรยายถึงเหตุการณ์ระหว่างทางที่พระองค์เสด็จจากกรุงเยรูซาเล็มไปยังเบธานีในหนังสือภาคพันธสัญญาใหม่ (มัทธิว บทที่ 21, 24) ที่กล่าวถึงเรื่องราวอิทธิฤทธิ์ปาฏิหารย์และคำสอนของพระเยซู
เดอะฟูดเชน
เดอะฟูดเชน () เป็นองค์กรการกุศลซึ่งมีฐานอยู่ที่กรุงลอนดอน สหราชอาณาจักร ซึ่งเป็นผู้ให้บริการสนับสนุนทางโภชนาการสำหรับผู้ที่ติดเชื้อเอชไอวีในกรุงลอนดอน
องค์กรนี้ได้ถือกำเนิดขึ้นในวันคริสต์มาส ค.ศ. 1988 ซึ่งมีจุดมุ่งหมายขององค์กรคือ "เพื่อให้แน่ใจว่าผู้ติดเชื้อเอชไอวีในกรุงลอนดอนสามารถเข้าถึงโภชนาการที่พวกเขาจำเป็นต้องได้รับอย่างเต็มที่, มีความเป็นอยู่ที่ดีและนำไปสู่การมีสุขภาพดี มีชีวิตที่เป็นอิสระ"
การใช้เครือข่ายขนาดใหญ่ของอาสาสมัครเดอะฟูดเชนคือการส่งอาหารและจำหน่ายของชำ มีการเรียนการปรุงอาหารและโภชนาการ รวมถึงโอกาสในการรับประทานอาหารของประชาชนกับผู้ติดเชื้อเอชไอวีในกรุงลอนดอนและอยู่ในความอุปการะของพวกเขา สิ่งเหล่านี้ส่วนใหญ่จะได้รับการส่งมาจากครัวอาคอร์นเฮาส์ใกล้กับคิงส์ครอส ลอนดอน
ใน ค.ศ. 2005 เดอะฟูดเชนชนะรางวัลสมเด็จพระราชินีฯ สำหรับองค์กรอาสาสมัครแห่งปี และเดอะฟูดเชนยังได้รับรางวัลเดอะการ์เดียนแชริตีออฟเดอะเยียร์ใน ค.ศ. 2005 และรางวัล 'แรงบันดาลใจ' เนชันแนลลอตเตอรีใน ค.ศ. 2006
บอดี้การ์ดสาว
บอดี้การ์ดสาว จากบทประพันธ์ของโสภี พรรณราย เป็นเรื่องราวของ “อิศร์” ลูกชายมหาเศรษฐีตระกูลเดชโชดม ได้ประสบพบเจอกับการปองร้ายจากคนรอบด้าน ไม่มีใครที่เขาจะวางใจได้เลย แต่แล้วภัยอันตรายต่าง ๆ ก็นำพาเขามาพบกับหญิงสาวที่ชื่อว่า “แพรพลอย” ซึ่งเธอได้มาทำหน้าที่บอดี้การ์ดคุ้มครองตัวเขา การปกป้อง การถูกไล่ล่า การเอาชีวิตรอด ทำให้เธอและเขาทั้งสองคน พบกับความรักท่ามกลางความอันตรายอย่างไม่ทันตั้งตัว
ถูกนำไปสร้างเป็นละครโทรทัศน์ครั้งแรก ในปี พ.ศ. 2545 ทางสถานีโทรทัศน์สีกองทัพบกช่อง 7 โดยค่ายดาราวิดีโอ นำแสดงโดย ดนุพร ปุณณกันต์ รับบท กฤต เดชโชดม และ บุษกร พรวรรณะศิริเวช รับบท แพรพลอย ต่อมาถูกนำไปสร้างเป็นละครโทรทัศน์ครั้งที่ 2 ในปี พ.ศ. 2556 ทางสถานีโทรทัศน์สีกองทัพบกช่อง 7 โดยค่ายดาราวิดีโออีกครั้ง นำแสดงโดย กันตพงศ์ บำรุงรักษ์ รับบท อิศร์ เดชโชดม และ แซมมี่ เคาวเวลล์ รับบท แพรพลอย
สาเหตุที่ชื่อตัวละครที่เป็นพระเอกไม่เหมือนกันนั้น เพราะบทประพันธ์ที่ตีพิมพ์ครั้งแรกในปีพ.ศ. 2544 ได้ใช้ชื่อพระเอกว่า “กฤต เดชโชดม” ละครโทรทัศน์ในปีพ.ศ. 2545 พระเอกจึงมีชื่อตามบทประพันธ์ดังกล่าว และต่อมาในปีพ.ศ. 2556 บทประพันธ์ได้มีการตีพิมพ์อีกครั้ง มีการแก้ไขชื่อพระเอกจาก“กฤต เดชโชดม”เป็น“อิศร์ เดชโชดม”แทน จึงทำให้ในละครโทรทัศน์ในปีพ.ศ. 2556 ได้ใช้ชื่อพระเอกว่า“อิศร์ เดชโชดม”
รายชื่อตอนในเกมกลคนอัจฉริยะ GX
รายชื่อตอนของการ์ตูนทีวีแอนิเมชันของประเทศญี่ปุ่นเรื่อง เกมกลคนอัจฉริยะ GX ซีรีส์จากยูกิโอ ซึ่งได้ออกอากาศตั้งแต่วันที่ 6 ตุลาคม ค.ศ. 2004 จนถึงวันที่ 26 มีนาคม ค.ศ. 2008 โดยแบ่งออกเป็น 4 ซีซัน
ฟุบ
ฟุบ, แบ็บ () คือภาวะที่ผู้ป่วยมีอาการอ่อนแรงเฉียบพลันจนไม่สามารถทรงตัวอยู่ได้ โดยไม่จำเป็นต้องหมดสติ ถ้าหมดสติร่วมด้วยจะเรียกว่าหมดสติชั่วคราว (syncope) สาเหตุส่วนใหญ่เกิดจากโรคทางหัวใจ (เช่น หัวใจเต้นผิดจังหวะ ความดันเลือดต่ำ) อาการชัก หรือโรคทางจิตใจ
พระศรีสุคนธบท
พระศรีสุคนธบท ทรงเป็นพระราชโอรสของพระธรรมราชาธิราชรามาธิบดี ประสูติเมื่อราว พ.ศ. 2015 ทรงได้รับการแต่งตั้งเป็นเจ้าพระยางามขัติยราชาในสมัยสมเด็จพระราชบิดา ทรงขึ้นครองราชสมบัติเมื่อ พ.ศ. 2046 ขณะพระชนม์ได้ 32 พรรษา ต่อมา ใน พ.ศ. 2051 ขุนหลวงกองเป็นกบฏตั้งตัวเป็นใหญ่ในเมืองบาสาณ พระองค์ได้เสด็จหนีไปอยู่ที่อื่น จน พ.ศ. 2055 พระองค์ถูกทหารของพระองค์เองลอบปลงพระชนม์ที่แม่น้ำสตึงแสน รวมพระชนม์ได้ 40 พรรษา
เดฟ แฟรนโก
เดวิด จอห์น "เดฟ" แฟรนโก (David John "Dave" Franco) เกิดวันที่ 12 มิถุนายน ค.ศ. 1985 เป็นนักแสดงละครโทรทัศน์และภาพยนตร์ชาวอเมริกัน มีผลงานเป็นที่รู้จักจากการแสดงภาพยนตร์เรื่อง "21 Jump Street", "Charlie St. Cloud", "Fright Night" และ "Now You See Me" และซีรีส์เรื่อง "Scrubs" เขาเป็นน้องชายของนักแสดง เจมส์ แฟรนโก
พระธรรมราชาธิราชรามาธิบดี
พระธรรมราชาธิราชรามาธิบดี ทรงเป็นพระราชโอรสของพระบรมราชา (เจ้าพระยาญาติ) ไม่ทราบปีประสูติที่แน่นอน หลังจากที่พระราชบิดาสวรรคตแล้ว พระนารายณ์รามาธิบดีขึ้นครองราชย์ต่อได้ 5 ปี ก็เสด็จสวรรคต หลังจากนั้น ได้เกิดจลาจลรบพุ่งแย่งชิงราชบัลลังก์กันระหว่างพระศรีราชากับพระศรีสุริโยไทยราชา จน พ.ศ. 2017 พระองค์จึงได้ปราบดาภิเษกขึ้นเป็นกษัตริย์ และสามารถปราบปรามพระศรีราชาและพระศรีสุริโยไทยราชาลงได้ใน พ.ศ. 2020 ทั้งสองพระองค์ถูกเนรเทศไปกรุงศรีอยุธยา พระองค์มีพระราชบุตรสองพระองค์ซึ่งต่อมาได้ขึ้นครองราชย์เป็นพระมหากษัตริย์ทั้งคู่ คือพระศรีสุคนธบทและพระจันทราชา พระองค์เสด็จสวรรคตเมื่อ พ.ศ. 2047
เจ้ากอง
เจ้ากอง หรือขุนหลวงพระเสด็จกอน เดิมคือขุนหลวงกอง หรือ กอน หรือกน เกิดเมื่อประมาณ พ.ศ. 2019 รับราชการในรัชสมัยพระศรีสุคนธบท ต่อมา ใน พ.ศ. 2051 ได้ก่อกบฏและตั้งตัวเป็นใหญ่ที่เมืองบาสาณ พระศรีสุคนธบทหนีไป จนถูกปลงพระชนม์ที่แม่น้ำสตึงแสน ส่วนเจ้าพระยาจันทราชาหนีไปกรุงศรีอยุธยา ต่อมาได้ออกมาครองราชสมบัติที่เมืองโพธิสัตว์ภายใต้การสนับสนุนของสยาม ต่อมา ทั้งสองฝ่ายได้ยกทัพมารบกัน และเจ้ากองเป็นฝ่ายพ่ายแพ้เมื่อ พ.ศ. 2072 และถูกประหารชีวิต
ไม้กวาดทางมะพร้าว
ไม้กวาดทางมะพร้าว หรือบางท้องถิ่นว่า ตาด เป็นไม้กวาดชนิดหนึ่ง ทำจากทางมะพร้าว (บางแห่งใช้ทางตาล) มามัดรวมกันบนปลายด้ามไม้ไผ่ซึ่งมีลักษณะคล้ายลำทวนและโดยทั่วไปมีเส้นผ่าศูนย์กลางประมาณ 1 นิ้ว แล้วถักและร้อยรัดประกอบกันให้แน่นหนา ผลิตขึ้นเนื่องจากไม้กวาดดอกหญ้าหรือหญ้าขัดมอญแบบทั่วไปอาจใช้ไม่สะดวกนัก และอาจใช้เวลานานในการใช้ทำความสะอาด
การใช้ไม้กวาดทางมะพร้าว พบมากในกลุ่มผู้ใช้ที่เป็นพระธุดงค์ เพราะต้องอาศัยอยู่ในป่าและแมกไม้ จึงต้องปัดกวาดมูลฝอยที่เกิดจากขยะใบไม้ด้วยไม้กวาดประเภทนี้
สำหรับผู้ที่ชำนาญแล้ว หากมัดปลายไม้ได้แน่น ก็ไม่ต้องใช้ตะปูหรือลวด การถักและรัดเชือกทำเพื่อความแน่นหนา จะวนไปทางซ้ายหรือขวาก็ได้ ตามถนัด
อัครบิดรแห่งคอนสแตนติโนเปิล
อัครมุขนายกแห่งคอนสแตนติโนเปิล (โรมใหม่) และอัครบิดรสากล () มักเรียกโดยย่อว่าอัครบิดรแห่งคอนสแตนติโนเปิล (Patriarch of Constantinople) เป็นตำแหน่งอัครบิดรที่สำคัญที่สุดตำแหน่งหนึ่งในคริสตจักรอีสเทิร์นออร์ทอดอกซ์ แม้แต่ละประเทศที่นับถือนิกายออร์ทอดอกซ์จะมีอัครบิดรเป็นประมุขของตน และอัครบิดรทุกองค์มีฐานะเสมอกัน แต่อัครบิดรแห่งคอนสแตนติโนเปิลได้รับยกย่องว่าเป็นบุคคลอันดับหนึ่ง ผู้ดำรงตำแหน่งนี้ปัจจุบันคือ อัครบิดรสากลบาร์โธโลมิวที่ 1 แห่งคอนสแตนติโนเปิล นับเป็นลำดับที่ 270
นอกจากคริสตจักรออร์ทอดอกซ์แล้ว คริสตจักรอัครทูตอาร์มีเนียนและคริสตจักรโรมันคาทอลิกก็ตั้งตำแหน่งอัครบิดรแห่งคอนสแตนติโนเปิลของตนเช่นกัน โดยรัฐบาลตุรกีเรียกอัครบิดรฝ่ายอีสเทิร์นออร์ทอดอกซ์ว่าอัครบิดรกรีกแห่งคอนสแตนติโนเปิล ฝ่ายอัครทูตอาร์มีเนียนว่าอัครบิดรอาร์มีเนียนแห่งคอนสแตนติโนเปิล และฝ่ายโรมันคาทอลิกว่าอัครบิดรละตินแห่งคอนสแตนติโนเปิล แต่ตำแหน่งอัครบิดรละตินแห่งคอนสแตนติโนเปิลถูกยกเลิกไปแล้วตั้งแต่ ค.ศ. 1965 และมีเฉพาะอัครบิดรกรีกแห่งคอนสแตนติโนเปิลที่ถือตำแหน่งอัครบิดรสากลมาตั้งแต่คริสต์ศตวรรษที่ 6
อัครบิดรแห่งคอนสแตนติโนเปิลต้องอยู่ภายใต้อำนาจของจักรวรรดิออตโตมันภายหลังการเสียกรุงคอนสแตนติโนเปิลในปี ค.ศ. 1453 เมื่อจักรวรรดิล่มสลายกลายเป็นประเทศตุรกีในปัจจุบัน อัครบิดรแห่งคอนสแตนติโนเปิลก็ต้องขึ้นต่อรัฐบาลตุรกี และมีกฎหมายกำหนดให้ผู้จะดำรงตำแหน่งอัครบิดรนี้ต้องเป็นชาวตุรกีเท่านั้น
อัครบิดรแห่งเยรูซาเลม
อัครบิดรแห่งเยรูซาเลม () คือประมุขฝ่ายคริสตจักรประจำกรุงเยรูซาเลม นับเป็นตำแหน่งอัครบิดรสำคัญ 1 ใน 5 ตำแหน่งตามหลักเบญจาธิปไตยของคริสตจักร (อีก 4 ตำแหน่ง ได้แก่ โรม คอนสแตนติโนเปิล อะเล็กซานเดรีย และแอนติออก ตามลำดับ) เชื่อว่าเป็นตำแหน่งที่สืบมาจากนักบุญยากอบผู้ชอบธรรม
เดิมในคริสตจักรมีออัครบิดร 3 ตำแหน่ง คือ อัครบิดรแห่งโรม อัครบิดรแห่งอะเล็กซานเดรีย และอัครบิดรแห่งแอนติออก ต่อมาได้มีมติจากสังคายนาแห่งแคลซีดันให้มีอัครบิดรแห่งเยรูซาเลมและอัครบิดรแห่งคอนสแตนติโนเปิล แยกออกจากอัครบิดรแห่งแอนติออก
ปัจจุบันมี 5 คริสตจักรที่ตั้งตำแหน่งอัครบิดรแห่งเยรูซาเลม ได้แก่
นอกจากนี้ยังมีบิชอปแองกลิคันแห่งเยรูซาเลม ซึ่งทางแองกลิคันคอมมิวเนียนตั้งขึ้นเพื่อปกครองในคริสตจักรแองกลิคันในกรุงเยรูซาเลม
การตั้งครรภ์นอกมดลูก
การตั้งครรภ์นอกมดลูก () เป็นภาวะแทรกซ้อนของการตั้งครรภ์ชนิดหนึ่ง เกิดจากการที่ตัวอ่อนที่ผสมแล้วเกิดฝังตัวที่ตำแหน่งอื่นที่ไม่ใช่มดลูก ผู้ป่วยส่วนใหญ่จะมีอาการปวดท้องหรือมีเลือดออกทางช่องคลอด ส่วนใหญ่มีแค่อาการใดอาการหนึ่ง น้อยกว่า 50% ที่จะมีทั้งสองอาการดังกล่าว อาการปวดท้องอาจปวดได้หลายแบบ ทั้งปวดบีบ ปวดตื้อ หรือปวดจี๊ด หากมีการตกเลือดในช่องทางอาจมีอาการปวดร้าวไปถึงไหล่ได้ หากเสียเลือดมากอาจทำให้อาการของการเสียเลือด เช่น หัวใจเต้นเร็ว หน้ามืดเป็นลม หรือช็อกได้ ส่วนใหญ่ทารกมักไม่สามารถมีชีวิตรอดได้ จะมีกรณียกเว้นเป็นจำนวนน้อยมากเท่านั้น
ปัจจัยเสี่ยงของการเกิดการตั้งครรภ์นอกมดลูกได้แก่ โรคอักเสบในอุ้งเชิงกราน (ส่วนใหญ่เกิดจากการติดเชื้อคลาไมเดีย) การสูบบุหรี่ การมีประวัติเคยผ่าตัดท่อนำไข่ การมีบุตรยาก และการใช้เทคโนโลยีการเจริญพันธุ์ ผู้ที่เคยมีการตั้งครรภ์นอกมดลูกมีความเสี่ยงสูงที่จะเป็นซ้ำ การตั้งครรภ์นอกมดลูกส่วนใหญ่ (90%) เกิดในท่อนำไข่ จึงเรียกว่า การตั้งครรภ์ในท่อนำไข่ () ตำแหน่งอื่นที่อาจเกิดได้เช่น ปากมดลูก รังไข่ หรือเยื่อบุช่องท้อง การวินิจฉัยส่วนใหญ่ทำโดยการตรวจระดับฮอร์โมนเอชซีจี ร่วมกับการตรวจอัลตราซาวนด์ บางครั้งอาจต้องตรวจมากกว่าหนึ่งครั้ง ภาวะอื่นที่ทำให้มีอาการคล้ายคลึงกันเช่น การแท้ง การบิดขั้วของรังไข่ และไส้ติ่งอักเสบ
ฟีฟ่าคอนเฟเดอเรชันส์คัพ 2013 กลุ่มเอ
ฟีฟ่าคอนเฟเดอเรชันส์คัพ 2013 กลุ่มเอ ลงเล่นตั้งแต่วันที่ 15 ถึง 22 มิถุนายน 2013. ประกอบด้วย , , และ . สองทีมที่ดีที่สุดจะได้ผ่านเข้าสู่รอบรองชนะเลิศต่อไป.
"เวลาที่ใช้ทั้งหมดเป็นเวลา เขตเวลาบราซิเลีย ().
วอร์ม บอดี้
วอร์ม บอดี้ () เป็นนวนิยายแนวซอมบี้/ตลก/โรแมนซ์ เขียนโดยไอแซค มาเรียน เป็นเรื่องราวเกี่ยวกับซอมบี้ชื่อ "R" ที่ตกหลุมรัก "จูลี่" หญิงสาวผู้เป็นมนุษย์ ในห้วงเวลาที่ซอมบี้กับมนุษย์เป็นศัตรูกัน R จะต้องพิสูจน์ตัวเองให้ได้ว่า ซอมบี้ก็กลับไปเป็นมนุษย์ได้ หากได้ตกหลุมรักใครซักคน
จุดเริ่มต้นของนวนิยายเรื่องนี้มาจากเรื่องสั้นชื่อ "I Am a Zombie Filled with Love" และได้รับการตีพิมพ์เมื่อต้นปี 2010 โดยสำนักพิมพ์เอเทรีย บุ๊คส์ ส่วนภาษาไทยได้รับการตีพิมพ์ครั้งแรก ในปี 2013 โดยสำนักพิมพ์แพสชั่น แปลโดยพีระดา
นวนิยายเรื่องนี้ได้รับการดัดแปลงเป็นภาพยนตร์ในชื่อเดียวกัน เข้าฉายในโรงภาพยนตร์ในประเทศไทยเมื่อวันที่ 14 กุมภาพันธ์ 2013
ประจักษ์ มหาวงศ์
ส.ต.อ.ประจักษ์ มหาวงศ์ (ชื่อเล่น: มี่ หรือบางครั้งเรียก ทอมมี่; 19 พฤศจิกายน พ.ศ. 2524 — ) เป็นนักกีฬาจักรยานทีมชาติไทย
วันที่ 21 มกราคม พ.ศ. 2550 ประจักษ์เข้าแข่งขันจักรยานทางไกล ทัวร์ออฟสยาม 2007 สเตจ 2 ซึ่งเขาสามารถคว้าตำแหน่งเบสต์อาเซียน และได้สวมเสื้อน้ำเงิน และในเดือนธันวาคมของปีเดียวกันนี้ ประจักษ์เข้าแข่งขันกีฬาจักรยานในซีเกมส์ 2007 ที่จังหวัดนครราชสีมา โดยเขาได้รับรางวัลเหรียญทองในประเภทไทม์ไทรอัล ที่ระยะทาง 42 กิโลเมตร
ใน พ.ศ. 2552 ประจักษ์เป็นนักจักรยานถนนทีมชาติไทยผู้เข้าร่วมการแข่งขันรายการบินห์เยืองเทเลวิชันคัพ 2009 ที่ประเทศเวียดนาม และในเดือนสิงหาคมของปีเดียวกันนี้ เขาได้เข้าแข่งขันจักรยานชิงแชมป์เอเชีย ครั้งที่ 29 ที่ประเทศอินโดนีเซีย ในประเภทถนนอินไลน์เรซชาย รวมถึงในวันที่ 13 ธันวาคม เขาได้เข้าแข่งขันจักรยานประเภทไทม์ไทรอัลชาย ที่ระยะทาง 40 กิโลเมตร ในการแข่งกีฬาจักรยานในซีเกมส์ 2009 ที่ประเทศลาว วันที่ 29 มกราคม พ.ศ. 2554 ประจักษ์เข้าแข่งขันจักรยานถนนชิงแชมป์ประเทศไทย ประจำปี 2554 ชิงถ้วยพระราชทาง "คิงส์คัพ" สนามที่ 1 ณ จังหวัดเชียงราย ซึ่งเขาได้อันดับ 4 และเป็นอันดับที่ดีที่สุดของนักจักรยานไทยที่เข้าแข่งขันสนามดังกล่าว
ฟีฟ่าคอนเฟเดอเรชันส์คัพ 2013 กลุ่มบี
ฟีฟ่าคอนเฟเดอเรชันส์คัพ 2013 กลุ่มบี ลงเล่นตั้งแต่วันที่ 16 ถึง 23 มิถุนายน 2013. ประกอบด้วย , , และ . สองทีมที่ดีที่สุดจะได้ผ่านเข้าสู่รอบรองชนะเลิศต่อไป.
"เวลาที่ใช้ทั้งหมดเป็นเวลา เขตเวลาบราซิเลีย ().
กาฮี
พัก กา-ฮี (; ; เกิด 25 ธันวาคม 2523) ชื่อเดิมว่า พัก จี-ย็อง () และชื่อในการแสดงว่า กาฮี (Kahi) เป็นอดีตสมาชิกอาฟเตอร์สกูล ปัจจุบันเป็นศิลปินเดี่ยว
กาฮีเกิดในหมู่บ้านเล็กๆ ณ จังหวัดคังว็อน เติบโตขึ้นด้วยการอบรมเลี้ยงดูของปู่ย่าตายาย แต่เธอไม่สนใจการร้องรำทำเพลงจนกระทั่งอายุสิบหกปี เมื่อเธอเกิดหลงใหลวงดนตรีฮิบฮอปชื่อ รูรา (Roo'ra) นับแต่นั้น เธอจึงใฝ่ฝันจะเป็นนักร้อง แต่ครอบครัวคัดค้าน เธอจึงไม่สามารถเรียนด้านนั้นได้อย่างเป็นกิจจะลักษณะ ครั้นเข้าเรียนระดับมัธยมศึกษา เธอหัดร้องและเต้นเอง บิดาซึ่งไม่ชอบใจจึงสั่งให้เธอเรียนต่อยังมหาวิทยาลัยในชนบท และเธอยอมปฏิบัติโดยดี แต่ภายหลัง เธอไม่สามารถอดทนร่ำเรียนวิชาการได้อีกต่อไป จึงตัดสินใจปฏิบัติตามความฝัน โดยเดินทางเข้าเมืองหลวงมือเปล่า และไม่ได้ติดต่อกับบิดาอีกเลยเป็นเวลาถึงเจ็ดปี ระหว่างใช้ชีวิตอยู่ในโซล เพื่อนคนหนึ่งของเธอจึงพาเธอไปสมัครเป็นนักเต้น เธอผ่านการสัมภาษณ์และได้งาน เธอจึงเริ่มอาชีพนักเต้นตั้งแต่นั้นมา เวลานั้นเธออายุสิบแปดปี
เอชทีซี ดรีม
เอชทีซี ดรีม () หรือรู้จักกันในชื่อ ทีโมบายล์ จี1 ในสหรัฐอเมริกา และในทวีปยุโรป และในชื่อ อีรา จี1 ในประเทศโปแลนด์ เป็นสมาร์ตโฟน ที่ใช้ระบบปฏิบัติการแอนดรอยด์ ที่ถูกผลิตโดยเอชทีซี ถูกวางขายเมื่อเดือนตุลาคม พ.ศ. 2551 โดย ดรีม เป็นอุปกรณ์เครื่องแรกที่ใช้ระบบปฏิบัติการแอนดรอยด์ ที่มีพื้นฐานอยู่บนลินุกซ์ ซึ่งถูกซื้อ และพัฒนาใหม่โดยกูเกิล และเป็นโอเพนแฮนด์เซตอัลไลแอนซ์ ที่จะใช้ซอฟต์แวร์โอเพนซอร์ซ มาเป็นคู่แข่งกับผู้ผลิตสมาร์ตโฟนยี่ห้ออื่น ๆ เช่น ซิมเบียน, แบล็คเบอร์รี และไอโฟน ระบบปฏิบัติการมีส่วนต่อประสานกราฟิกกับผู้ใช้ ที่ถูกปรับแต่ง พร้อมกับเพิ่มบริการของกูเกิลเข้าไป เช่น จีเมล และระบบการแจ้งเตือนที่สามารถแสดงรายการข้อความเข้าล่าสุดจากแอปพลิเคชันได้ และยังมี แอนดรอยด์ มาร์เก็ต สำหรับดาวน์โหลดแอปพลิเคชันเพิ่มเติมได้
เอชทีซี ดรีม ได้รับการออกแบบด้วยการใช้ฮาร์ดแวร์ที่ดูมั่นคง, ทนทาน และดูมีประสิทธิภาพ ส่วนเรื่องการแนะนำระบบปฏิบัติการแอนดรอยด์นั้น ยังมีข้อบกพร่องในหลาย ๆ ส่วนจากคำวิจารณ์ ของนักวิจารณ์ ในเรื่องของการทำงานของซอฟต์แวร์เมื่อเทียบกับระบบปฏิบัติการอื่น ๆ ในยุคนั้น แต่ก็ยังคงเป็นนวัตกรรมใหม่ เนื่องจากเป็นระบบปฏิบัติการเปิด มีการแจ้งเตือนต่าง ๆ รวมไปถึงการใช้บริการของกูเกิล
ในเดือนกรกฎาคม พ.ศ. 2548 กูเกิลได้ทำการซื้อบริษัทแอนดรอยด์ เข้ารวมกับบริษัท โดยบริษัทแอนดรอยด์มีประธานบริษัทคือ แอนดี รูบิน ซึ่งกำลังทำงานในการพัฒนาซอฟต์แวร์สำหรับอุปกรณ์โทรศัพท์มือถือ ต่อมาภายใต้การทำงานของกูเกิล มีจุดมุ่งหมายที่จะพัฒนาระบบปฏิบัติการมาตรฐานบนระบบปฏิบัติการลินุกซ์ สำหรับโทรศัพท์มือถือ เพื่อที่จะแข่งขันกับซิมเบียน และ วินโดวส์ โมเบิล ซึ่งก่อนที่จะเป็นระบบปฏิบัติการแอนดรอยด์นั้นมีการพัฒนาระบบปฏิบัติการภายใต้ชื่อรหัสว่า "ซูเนอร์" ( ;"แปลว่า เร็ว") โดยอุปกรณ์จะต้องสามารถส่งข้อความได้คล้ายกับแบล็คเบอร์รี, มีขนาดเล็ก, ไม่มีจอสัมผัส, มีปุ่มนำทาง และคีย์บอร์ดเควอร์ตี ต่อมาในเดือนกรกฎาคม พ.ศ. 2550 ได้มีการเปิดตัวไอโฟน โดยแอปเปิล ซึ่งเป็นสมาร์ตโฟนเครื่องแรกของบริษัท ทำให้รูบินต้องรีบตัดสินใจและเร่งโครงการนี้ให้เสร็จโดยไว และเปลี่ยนชื่อรหัสใหม่เป็น "ดรีม" ( ;"แปลว่า ความฝัน") ซึ่งจะเป็นสมาร์ตโฟนจอสัมผัสพร้อมกับคีย์บอร์ดที่สามารถเลื่อนออกมาจากตัวเครื่องได้ เพราะนักพัฒนาแอนดรอยด์เชื่อว่าผู้ใช้จะไม่ชอบแป้นพิมพ์เสมือนจริง แต่จะชอบแป้นพิมพ์ฮาร์ดแวร์มากกว่า
สมเด็จพระราชินีนาถรานจิตาแห่งเมรีมันจากา
สมเด็จพระราชินีนาถรานจิตาแห่งเมรีมันจากา () หรืออีกพระนามหนึ่งคือ สมเด็จพระราชินีนาถรานจิตาแมนจากาทริโมฟาวี () เป็นสมเด็จพระราชินีนาถแห่งเมรีมันจากา พระองค์ปกครองอาณาจักรในที่ราบสูงตอนกลางของมาดากัสการ์ พระองค์ครองราชย์ต่อจากพระราชบิดาของพระองค์พระเจ้าอันเดรียนมพันดรามาเนนิทรา และผู้ที่ครองราชย์ต่อจากพระองค์ หลังจากที่พระองค์สิ้นพระชนม์คือสมเด็จพระราชินีนาถราฟอไฮแห่งอาราโซราพระราชธิดาของพระองค์ (ข้อมูลบางแหล่งกล่าวว่าคือพระขนิษฐาบุญธรรม)
วงศ์มะแฟน
วงศ์มะแฟน หรือ () เป็นสกุลขนาดกลางที่มี 17-18 สกุลและประมาณ 540 สปีชีส์ วงศ์นี้มีทั้งไม้ยืนต้นและไม้พุ่มเป็นพืชพื้นเมืองในทวีปเอเชีย ทวีปแอฟริกา และทวีปอเมริกา 
ต่อไปนี้เป็นสกุลของวงศ์มะแฟนที่มีการแบ่งเป็นเผ่าและเผ่าย่อย
สมเด็จพระราชินีนาถราฟอไฮแห่งอาราโซรา
สมเด็จพระราชินีนาถราฟอไฮแห่งอาราโซรา ()เป็นสมเด็จพระราชินีนาถแห่งอาราโซรา พระองค์ปกครองอาณาจักรในตอนกลางของมาดากัสการ์ พระองค์ครองราชย์ต่อจากพระราชมารดาของพระองค์สมเด็จพระราชินีนาถรานจิตาแห่งเมรีมันจากา ผู้เป็นสมเด็จพระราชินีนาถแห่งเมรีมันจากา และผู้ที่ครองราชย์ต่อจากพระองค์ หลังจากที่พระองค์สวรรคตคือพระเจ้าอันเดรียนมาเนโลพระราชโอรสของพระองค์
ธรรมนูญ ฤทธิมณี
รองศาสตราจารย์ ธรรมนูญ ฤทธิมณี เป็นอดีตอธิการบดีคนแรกของสถาบันเทคโนโลยีราชมงคล ดำรงตำแหน่งในช่วงที่มีการเปลี่ยนแปลงฐานะจากวิทยาลัย เป็นสถาบัน
ธรรมนูญ ฤทธิมณี เกิดเมื่อวันที่ 27 เมษายน พ.ศ. 2478 ที่อำเภอแจ้ห่ม จังหวัดลำปาง เป็นบุตรของนายประนอม ฤทธิมณี กับนางจันทร์ตุ้ย ฤทธิมณี จบการศึกษาชั้นมัธยมศึกษาจากโรงเรียนปรินส์รอยแยลส์วิทยาลัย เมื่อปี พ.ศ. 2497 ระดับปริญญาตรีด้านเกษตรศาสตร์ จากมหาวิทยาลัยเกษตรศาสตร์ และระดับปริญญาโท จากมหาวิทยาลัยโอคลาโฮมาสเตต
ธรรมนูญ ฤทธิมณี ได้รับพระราชทานปริญญาดุษฎีบัณฑิตกิตติมศักดิ์ จากมหาวิทยาลัยแม่โจ้ ในปีการศึกษา 2537
รศ.ธรรมนูญ เสียชีวิตเมื่อเมษายน พ.ศ. 2549
ธรรมนูญ ฤทธิมณี รับราชการเป็นอาจารย์สังกัดกรมอาชีวศึกษา ต่อมาในปี พ.ศ. 2513 ได้รับแต่งตั้งเป็นอาจารย์ใหญ่ โรงเรียนเกษตรกรรมพิษณุโลก จนได้รับการยกฐานะเป็นวิทยาลัยเกษตรกรรม ในปี พ.ศ. 2517 เขาจึงได้ย้ายกลับมาปฏิบัติราชการที่กรมอาชีวศึกษา กระทั่งในปี พ.ศ. 2518 ได้มีการจัดตั้งวิทยาลัยเทคโนโลยีและอาชีวศึกษาขึ้น รศ.ธรรมนูญ จึงได้โอนมาสังกัดวิทยาลัย และได้รับแต่งตั้งเป็นอธิการบดี เมื่อวันที่ 12 มิถุนายน พ.ศ. 2531 สืบต่อจากศาสตราจารย์ อนันต์ กรุแก้ว และในปีเดียวกันนี้ ได้มีการยกฐานะวิทยาลัยเทคโนโลยีและอาชีวศึกษา เป็น "สถาบันเทคโนโลยีราชมงคล" และในปี พ.ศ. 2535 ได้รับโปรดเกล้าฯ เป็นอธิการบดีอีกวาระหนึ่ง นับเป็นอธิการบดีคนแรกในนามสถาบันเทคโนโลยีราชมงคล
ธรรมนูญ ฤทธิมณี เกษียณอายุราชการในปี พ.ศ. 2538 ในตำแหน่งสุดท้ายคือ รองศาสตราจารย์ ระดับ 10 และหมดวาระการดำรงตำแหน่งอธิการบดี ในปี พ.ศ. 2539
หลังเกษียณอายุราชการแล้ว รศ.ธรรมนูญ ได้เข้าร่วมงานการเมืองกับพรรคประชาธิปัตย์ และลงสมัครรับเลือกตั้งสมาชิกสภาผู้แทนราษฎรระบบบัญชีรายชื่อ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 ลำดับที่ 86 แต่ไม่ได้รับเลือกตั้ง
ส้มกบ
ส้มกบ Linn. ชื่ออื่นๆ คือ สังส้ม (แพร่) , ผักแว่น (ภาคกลาง) ,ส้มสามตา (เชียงใหม่) , ส้มดิน (แม่ฮ่องสอน) เป็นวัชพืชชนิดหนึ่งที่สามารถพบได้ทั่วไป อยู่ในวงศ์ Oxalidaceae เจริญเติบโตได้ดีในดินที่ร่วนซุยและชุ่มชื้น มีความสูง 2-3 นิ้ว เป็นพืชขนาดเล็ก ชอบขึ้นในที่ชื้นแฉะ ขึ้นปกคลุมผิวดินเป็นกลุ่ม มีอายุหลายปี ลำต้นเป็นไหลทอดยาวไปตามพื้นดิน ลำต้นมีขนปกคลุม ใบเป็นใบประกอบ มีใบย่อย 3 ใบ เกิดจากจุดเดียวกันที่ปลายก้านใบ ใบย่อยมีลักษณะเป็นรูปหัวใจ ปลายใบเว้า โคนใบแหลม ออกดอกตามซอกใบ เป็นดอกเดี่ยว กลับดอกสีเหลือง ส่วนโคนดอกเชื่อมติดกันเป็นรูปกรวย ปลายแยกเป็น 5 กลีบ ออกดอกตลอดทั้งปี ติดผลเป็นฝัก มีลักษณะ 5 เหลี่ยม มีขนขึ้นปกคลุม ยาว 4-6 มิลลิเมตร เมื่อผลแก่แห้ง จะดีดเมล็ดออกมา
โดยเมล็ด และมีเหง้าที่จะเลื้อยแผ่ไปตามดิน
กระทรวงโฆษณาแถลงข่าวและโฆษณาชวนเชื่อ
กระทรวงโฆษณาแถลงข่าวและโฆษณาชวนเชื่อ () เป็นหน่วยงานของรัฐนาซีเพื่อสนับสนุนอุดมการณ์ระบอบนาซี
กระทรวงฯ ก่อตั้งขึ้นหลังการยึดอำนาจของรัฐบาลอดอล์ฟ ฮิตเลอร์ในปี 1933 มีเจ้ากระทรวง คือ โยเซฟ เกิบเบลส์ และรับผิดชอบต่อการควบคุมสื่อข่าว วรรณคดี ทัศนศิลป์ การผลิตภาพยนตร์ สถานมหรสพ ดนตรีและการแพร่สัญญาณ กระทรวงฯ เป็นสำนักงานกลางของการโฆษณาชวนเชื่อนาซี และกำกับดูแลวัฒนธรรมและสื่อมวลชนของนาซีเยอรมนีอย่างครอบคลุม
กาอึน
อี กา-อึน (; ; เกิด 20 สิงหาคม 2537) หรือชื่อในการแสดงว่า กาอึน (Kaeun) เป็นนักร้องและนางแบบชาวเกาหลีใต้ เปิดตัวครั้งแรกในเดือนมิถุนายน 2555 ในฐานะสมาชิกวงอาฟเตอร์สกูล มีผลงานการแสดงละครโทรทัศน์เรื่อง "Trot Lovers" และ "The Idolmaster KR"
เมื่อวันที่ 9 เมษายน 2555 เพลดิสเอ็นเทอร์เทนเมนต์ (Pledis Entertainment) ได้ประกาศว่ากาอึนจะได้เป็นสมาชิกใหม่ของวงอาฟเตอร์สกูล เธอปรากฏตัวครั้งแรกในคอนเสิร์ตที่ Zepp Nagoya พร้อมกับสมาชิกวงคนอื่น จากนั้นเธอได้เปิดตัวอย่างเป็นทางการในฐานะสมาชิกวงอาฟเตอร์สกูลด้วยซิงเกิล "Flashback" เมื่อวันที่ 20 กรกฎาคม 2555
เมื่อวันที่ 23 มิถุนายน 2558 กาอึนรับงานเป็นพรีเซ็นเตอร์ผลิตภัณฑ์บำรุงผม Cordajour CF ที่ประเทศญี่ปุ่น หลังจากนั้นเธอได้เข้าร่วมแสดงในละครซีรีส์เรื่อง "The Idolmaster KR" ของช่องเอสบีเอส โดยรับบทเป็นสมาชิกของกลุ่มไอดอลสาว Red Queen ร่วมกับ โจ โซจิน จากไนน์มิวส์, คิม ซุนยอง จากตาฮีตี, และ ฮัน ฮเยรี จากไอบีไอ กาอึนได้เข้าร่วมเป็นผู้เข้าแข่งขันในรายการโปรดิวซ์โฟร์ตีเอต (Produce 48) ตั้งแต่เดือนพฤษภาคม 2561 และได้เป็นเซ็นเตอร์เพลง "เนกอยา (พิคมี)" ร่วมกับซากุระ มิยาวากิ จากเอชเคทีโฟร์ตีเอต
การกำเนิดของยอห์นผู้ให้บัพติศมา
การกำเนิดของยอห์นผู้ให้บัพติศมา (ศัพท์โปรเตสแตนต์) หรือการเกิดของยอห์นผู้ทำพิธีล้าง (ศัพท์โรมันคาทอลิก) () เป็นเหตุการณ์สำคัญเหตุการณ์หนึ่งในศาสนาคริสต์ มีรายละเอียดปรากฏในพระวรสารนักบุญลูกา คริสต์ศาสนิกชนโรมันคาทอลิกฉลองเหตุการณ์นี้ในวันที่ 24 มิถุนายนของทุกปี เรียกว่าวันสมโภชนักบุญยอห์น แบปติสต์ บังเกิด (Solemnity of the Birth of St. John the Baptist)
พระวรสารนักบุญลูการะบุว่า ในรัชสมัยพระเจ้าเฮโรดมหาราช นักบุญเศคาริยาห์ปุโรหิตและนักบุญเอลีซาเบธเป็นสามีภรรยาที่มีความรู้และเคร่งครัดในธรรมบัญญัติอย่างไม่มีที่ติ แต่ทั้งสองกลับไม่มีบุตรด้วยกัน เพราะเอลีซาเบธเป็นหมัน
ระหว่างที่เศคาริยาห์กำลังเผาเครื่องหอมบูชาพระยาห์เวห์อยู่นั้น ทูตสวรรค์กาเบรียลก็มาปรากฏตัวต่อหน้าเขา แล้วแจ้งว่าภรรยาของเขาจะตั้งครรภ์และคลอดบุตรชาย ให้ตั้งชื่อบุตรนั้นว่ายอห์น เมื่อโตขึ้นยอห์นจะเป็นผู้นำวงศ์วานอิสราเอลกลับมาหาพระยาห์เวห์ แต่เศคาริยาห์ไม่อยากเชื่อเพราะตนกับภรรยาอายุมากแล้ว กาเบรียลจึงทำให้เศคาริยาห์เป็นใบ้ไปจนกว่าเหตุการณ์ทั้งหมดจะเป็นจริงตามคำทำนาย เพื่อลงโทษที่เศคาริยาห์ไม่ยอมเชื่อคำทำนายนั้น ต่อมาเอลีซาเบธก็ตั้งครรภ์ขึ้น เมื่อตั้งครรภ์ได้ 6 เดือน มารีย์ซึ่งเพิ่งตั้งครรภ์พระเยซูก็มาเยี่ยมเธอ ทันทีที่ได้ยินเสียงมารีย์ร้องทัก ยอห์นซึ่งอยู่ในครรภ์ของเอลีซาเบธก็ดิ้นด้วยความดีใจ มารีย์มาพักอยู่กับครอบครัวเศคาริยาห์นานถึง 3 เดือนจึงกลับ
เอลีซาเบธตั้งครรภ์ได้ 9 เดือนแล้วจึงคลอดบุตรชาย ตอนแรกญาติจะตั้งชื่อว่าเศคาริยาห์ตามบิดา แต่เศคาริยาห์ซึ่งเป็นใบ้อยู่ก็นำกระดานชนวนมาเขียนว่าเด็กนี้ต้องชื่อว่ายอห์น ทันใดนั้นเศคาริยาห์ก็กลับมาพูดได้ดังเดิม ทุกคนแปลกใจมาก เศคาริยาห์กล่าวสรรเสริญพระเจ้า แล้วพยากรณ์ว่าภายหน้ายอห์นจะเป็นผู้เผยพระวจนะ
เนื่องจากเอลีซาเบธตั้งครรภ์ยอห์นก่อนที่มารีย์จะตั้งครรภ์พระเยซู 6 เดือน เมื่อสมมติให้วันที่ 25 ธันวาคมเป็นวันสมโภชพระคริสตสมภพ วันที่สมมติการบังเกิดของยอห์นจึงตรงกับวันที่ 24 มิถุนายน
เพชรโคอินัวร์
โคห์อินัวร์ (, อ่านออกเสียง: "koh iː nuːɾ|pron", "ภูเขาแห่งแสง"; บางครั้งสะกดเป็น "Kuh-e Nur" หรือ "Koh-i-Nur") คือเพชรที่มีขนาด 105.6 กะรัต มีน้ำหนัก 21.6 กรัม ในสภาพที่เจียระไนครั้งล่าสุด (ก่อนหน้านี้มีขนาด 186.6 กะรัต หนัก 37.21 กรัม) และยังเคยเป็นเพชรที่มีขนาดใหญ่ที่สุดของโลก ตามหลักฐานนั้นค้นพบในรัฐอานธรประเทศ ประเทศอินเดีย พร้อมกันกับเพชรคู่แฝดที่มีชื่อว่า ดารยา-เย-นัวร์ (แปลว่า​ "ทะเลแห่งแสง") โคห์อินัวร์นั้นมีประวัติอันยาวนาน โดยตกเป็นเพชรของหลายราชวงศ์ในอดีต รวมถึง ราชปุตแห่งอินเดีย, ราชวงศ์โมกุล, ราชวงศ์อัฟชาริด, ราชวงศ์ดูร์รานี, ราชวงศ์ซิกข์ และล่าสุดนั้นตกเป็นของจักรวรรดิอังกฤษ
โคห์อินัวร์ได้ถูกริบจากผู้ครอบครองคือ ดูลิป สิงห์ ในปีค.ศ. 1850 โดยบริษัทอินเดียตะวันออก และต่อมาได้กลายเป็นส่วนหนึ่งของเครื่องราชกกุธภัณฑ์แห่งสหราชอาณาจักรเมื่อสมเด็จพระราชินีนาถวิกตอเรียได้สถาปนาพระองค์ขึ้นเป็นสมเด็จพระจักรพรรดินีแห่งอินเดียในปีค.ศ. 1877 โคห์อินัวร์เคยถูกเรียกว่า "ศิยมันทกามณี" และต่อมา "มณยัก" หรือ "ราชาแห่งอัญมณี" ก่อนจะถูกเรียกเป็น "โคห์อินัวร์" ในคริสต์ศตวรรษที่ 18 โดยชาห์นาเดอร์ ภายหลังจากการยึดครองอินเดียของพระองค์ ในปัจจุบันโคห์อินัวร์ถูกเก็บรักษาและจัดแสดงที่หอคอยแห่งลอนดอน
ในปีค.ศ. 1852 ณ กรุงอัมสเตอร์ดัม ภายใต้การกำกับของเจ้าชายอัลเบิร์ต และผู้เชี่ยวชาญทางอัญมณี เจมส์ เทนแนนท์ ได้ทำการเจียระไนโคห์อินูร์จากขนาดดั้งเดิมที่ 186 1/6 กะรัต (หนัก 37.21 กรัม) ให้เหลือเพียงขนาดปัจจุบันที่ 105.602 กะรัต (21.61 กรัม) เพื่อเพิ่มการสะท้อนแสง ซึ่งพระองค์ได้ทรงตัดสินพระทัยอย่างกล้ำกลืนภายหลังจากทรงหารือกับผู้เชี่ยวชาญแล้ว ด้วยมูลค่าการเจียระไนประมาณ 8,000 ปอนด์ ซึ่งได้ลดขนาดของเพชรนี้ลงถึง 42 เปอร์เซนต์ แต่ถึงกระนั้นทรงไม่พอพระทัยผลงานที่ได้ จากนั้นได้นำโคห์อินัวร์ไปประดับบนมงกุฎที่สมเด็จพระราชินีนาถวิกตอเรียมักทรงอยู่บ่อยๆ ซึ่งขณะนั้นได้เก็บรักษาไว้ที่พระราชวังวินด์เซอร์ ซึ่งปกติแล้วเครื่องราชกกุธภัณฑ์จะต้องเก็บรักษาที่หอคอยแห่งลอนดอนเท่านั้น
ภายหลังจากที่ทรงเสด็จสวรรคตแล้ว ในรัชกาลถัดมา สมเด็จพระราชินีอเล็กซานดราทรงให้ย้ายโคห์อินูร์มาประดับบนมงกุฏองค์ใหม่ของพระองค์ในพระราชพิธีบรมราชาภิเษกของสมเด็จพระเจ้าเอ็ดเวิร์ดที่ 7 พระสวามี ซึ่งในขณะนั้นสมเด็จพระราชินีอเล็กซานดราทรงเป็นพระราชินี (ฐานะพระอัครมเหสี) พระองค์แรกที่ทรงมงกุฏประดับเพชร ซึ่งได้เป็นธรรมเนียมปฏิบัติต่อมาในรัชกาลของสมเด็จพระราชินีแมรี และต่อมาสมเด็จพระราชินีเอลิซาเบธ พระราชชนนี
อินเดียได้มีการทวงสิทธิ์ในโคห์อินัวร์ เนื่องจากถือว่าถูกริบไปอย่างผิดกฎหมาย และควรที่จะถูกส่งมอบคืนให้แก่อินเดีย เมื่อสมเด็จพระราชินีเอลิซาเบ็ธที่ 2 ได้เสด็จพระราชดำเนินเยือนอินเดียอย่างเป็นทางการในรัฐพิธีเฉลิมฉลองอิสรภาพครบ 50 ปีของอินเดียในปีค.ศ. 1997 ชาวอินเดียในประเทศอินเดีย และในสหราชอาณาจักรได้เรียกร้องให้มีการส่งคืนโคห์อินัวร์ให้กับอินเดีย ซึ่งต่อมาในปีค.ศ. 2013 ในขณะที่นายกรัฐมนตรีอังกฤษเยือนประเทศอินเดียนั้น ได้กล่าวว่า โคห์อินัวร์จะไม่ถูกมอบคืน และไม่มีเหตุผลใดที่จะต้องส่งคืนให้กับอินเดีย
อัครบิดรแห่งอะเล็กซานเดรีย
อัครบิดรแห่งอะเล็กซานเดรีย () คือประมุขฝ่ายคริสตจักรในเมืองอะเล็กซานเดรีย (ปัจจุบันอยู่ในเขตประเทศอียิปต์) นับเป็น 1 ใน 3 ตำแหน่งประมุขฝ่ายคริสตจักรที่เก่าแก่ที่สุด (อีก 2 ตำแหน่งคือ อัครบิดรแห่งโรมและอัครบิดรแห่งแอนติออก) โดยเฮราคลัส อัครบิดรองค์ที่ 13 แห่งอะเล็กซานเดรียเป็นบุคคลแรกที่ได้รับสมัญญานามว่า "พระสันตะปาปา" (ส่วนอัครบิดรแห่งโรมเริ่มใช้สมัญญานี้ราวคริสต์ศตวรรษที่ 6)
สภาสังคายนาไนเซียครั้งที่หนึ่งมีมติในปี ค.ศ. 325 ให้แบ่งคริสตจักรสากลออกเป็น 3 เขต คือโรม อะเล็กซานเดรีย และแอนติออก โดยประมุขคริสตจักรในอะเล็กซานเดรียถูกยกสถานะจากมุขนายกขึ้นเป็นอัครมุขนายก และในช่วงคริสต์ศตวรรษที่ 5 จึงได้รับเฉลิมสมณศักดิ์เป็นอัครบิดร เมื่อเกิดสังคายนาแห่งแคลซีดัน คริสตจักรในกรุงอะเล็กซานเดรียได้แตกออกเป็น 2 ฝ่าย คือฝ่ายที่ไม่ยอมรับมติการสังคายนาซึ่งเรียกว่าคอปติกออร์ทอดอกซ์ และฝ่ายที่ยอมรับการสังคายนาคืออีสเทิร์นออร์ทอดอกซ์ ทั้งสองฝ่ายต่างมีอัครบิดรเป็นของตนเอง ศาสนเภทในครั้งต่อ ๆ มายังทำให้คริสต์ศาสนาในอะเล็กซานเดรียแตกออกเป็นอีกหลายคริสตจักร
คริสตจักรที่อ้างตำแหน่งอัครบิดรแห่งอะเล็กซานเดรียมีทั้งสิ้น 5 คริสตจักร แต่ละคริสตจักรตั้งชื่อตำแหน่งต่าง ๆ ดังนี้
ยูอี
คิม ยูจิน(; 25 เมษายน 2531 – )หรือชื่อในการแสดงยูอีเป็นนักร้อง นักแสดงหญิงชาวเกาหลีใต้ และอดีตเป็นสมาชิก อาฟเตอร์สกูล
ยูอีเกิดเมื่อ วันที่ 9 เมษายน 2530 ยูอีเกิด แทจ็อน จังหวัดชุงช็องใต้ ปัจจุบันคือ ตำบลจ็องกู เมืองแทจ็อน เป็นบุตรสาวคนที่สองของ ซึ่งเป็นโค้ชทีมเบสบอล SK Wyverns ยูอีมีพี่สาวหนึ่งคนชื่อ คิม ยู-นา โดยชีวิตในวัยเด็กเธอต้องย้ายตามบิดาไปที่ อินช็อน เนื่องจากบิดาเป็นโค้ชทีมเบสบอล เธอจบการศึกษามัธยมตอนต้นที่โรงเรียนมัธยมหญิงช็องว็อน มัธยมปลายยที่ โรงเรียนกีฬาเมืองอินช็อน และจบจากภาควิชาศิลปะการแสดง มหาวิทยาลัยซุงคยุนกวาน
โดยตอนที่ศึกษาอยู่ในชั้นมัยมศึกษาเธอก็ได้มีโอกาสเข้าร่วมการแข่งขันว่ายน้ำในการแข่งขันกีฬาระดับชาติของเกาหลีใต้ เธอเองก็มีความสามารถพิเศษคือทักษะว่ายน้ำ
เธอเริ่มเข้าสู่วงการบันเทิงจากการออดิชั่นเป็นเด็กฝึกต่ายกู๊ด เอนเตอร์เทนเมนต์ ในปี 2550 เธอเตรียมเปืดตัวเป็นศิลปินวง ไฟฟ์เกิร์ล ร่วมกับ จีน่า, ยูบิน ,ฮโยซ็อง และ จีว็อน แต่ต้องมีแผนยกเลิกไปก่อนเนื่องจากบริษัทประสบปัญหาเงินทุนของบริษัท
ซูบารุ เอ็กซ์ที
Subaru XT เป็นรถ 2-ประตู คูเป้ ที่เปิดตัวใน เดือน กุมภาพันธ์ ปี 1985 และถูกผลิตออกมาในปี 1985 ถึง 1991. ในประเทศญี่ปุ่นใช้ชื่อ Subaru Alcyone , และใช้ชื่อSubaru Vortex ใน ประเทศออสเตรเลีย และ นิว ซีแลนด์,และชื่อ Subaru XT หรือ Subaru XT6 คือชื่อรุ่นที่ขายอยู่ใน อเมริกาเหนือ และ ยุโรป. ชื่อ Alcyone(อัลไซโอเน่) มาจากชื่อดาวที่สว่างที่สุดในกลุ่มดาวลูกไก่ ที่ถูกใช้เป็นโลโก้ของ ซูบารุ. Subaru XT ถูกแทนที่ด้วย Subaru SVX ในปี 1992
สมเด็จพระราชินีมาโมฮาโตแห่งเลโซโท
สมเด็จพระราชินีมาโมฮาโต เบเรง ซีอีโซ () หรือ สมเด็จพระราชินีมาโมฮาโตแห่งเลโซโท () (28 เมษายน 1941 – 6 กันยายน 2003) หรือพระนามเดิม เจ้าหญิงทาบิตา มาเซนเทิล ลีโรโทลี โมเจลา () เป็นสมเด็จพระราชินีแห่งเลโซโท พระองค์เป็นพระมเหสีในสมเด็จพระราชาธิบดีโมโชโชที่ 2 แห่งเลโซโท นอกจากนี้พระองค์ยังเป็นผู้สำเร็จราชการแผ่นดินแห่งเลโซโทถึง 3 วาระด้วยกัน
ครั้งแรก 5 มิถุนายน ค.ศ. 1970 - 5 ธันวาคม ค.ศ. 1970
ครั้งที่ 2 10 มีนาคม ค.ศ. 1990 - 12 ธันวาคม ค.ศ. 1990
ครั้งที่ 3 15 มกราคม ค.ศ. 1996 - 7 กุมภาพันธ์ ค.ศ. 1996
สมเด็จพระราชินีมาโมฮาโต ทรงอภิเษกสมรสกับสมเด็จพระราชาธิบดีโมโชโชที่ 2 แห่งเลโซโท ทรงมีพระราชโอรสด้วยกัน 2 พระองค์ ได้แก่
โฮเซ ตอร์เรส
โฮเซ ตอร์เรส นักมวยสากลชาวปวยร์โตรีโก เกิดเมื่อ 3 พฤษภาคม พ.ศ. 2479 ที่ปอนเซ ปวยร์โตรีโก 
ตอร์เรสเริ่มจากการชกมวยสากลสมัครเล่นมาก่อน โดยเริ่มชกมวยตั้งแต่สมัครเป็นทหารในกองทัพสหรัฐเมื่ออายุ 19 ปี ตอร์เรสขึ้นชกในนามทีมชาติสหรัฐอเมริกาและได้เหรียญเงินในการแข่งขันกีฬาโอลิมปิก พ.ศ. 2499 ในรุ่นไลต์มิดเดิลเวท จากนั้นจึงหันมาชกมวยสากลอาชีพ ตอร์เรสเริ่มชกมวยสากลอาชีพเมื่อ 24 พฤษภาคม พ.ศ. 2501 ชนะน็อค ยีน แฮมิลตัน ยก 1 จากนั้น ตอร์เรสชกชนะมาตลอด มีแพ้และเสมออย่างละครั้งเท่านั้น ก่อนจะขึ้นชิงแชมป์โลกรุ่นไลต์เฮฟวีเวทเมื่อ 30 มีนาคม พ.ศ. 2508 ชนะน็อค วิลเลียม ปราสตาโน ยก 9 ได้แชมป์มาครอง ตอร์เรสชกป้องกันตำแหน่งไว้ได้ 3 ครั้ง ก่อนจะเสียแชมป์ให้ดิ๊ก ไทเกอร์จากไนจีเรีย ใน พ.ศ. 2509 และขึ้นชิงแชมปคืนจากดิ๊กในปีถัดมา แต่ไม่สำเร็จ จากนั้น ตอร์เรสขึ้นชกอีกเพียงสองครั้ง หลังจากที่ชนะน็อค ชาลี กรีน (สหรัฐ) ยก 2 เมื่อ 14 กรกฎาคม พ.ศ. 2512 ตอร์เรสก็แขวนนวมไป
ตอร์เรสเสียชีวิตเมื่อ 19 มกราคม พ.ศ. 2552 ด้วยโรคหัวใจที่ปวยร์โตรีโก
เหรียง
เหรียง () ชื่ออื่น ได้แก่ กะเหรี่ยง, เรียง, สะเหรี่ยง (ใต้); นะกิง, นะริง (มลายู-ใต้); สะตือ (ใต้)เป็นพืชในวงศ์ Mimosaceae เป็นไม้ยืนต้นขนาดใหญ่ สูงประมาณ 30-50 เมตร ไม่ค่อยมีกิ่งก้านที่ลำต้น เปลือกเรียบและหนาสีเทาปนเขียวอ่อน มีกลิ่นฉุน ลักษณะทั่วไปคล้ายสะตอ แต่พุ่มใบแน่น และเขียวทึบกว่า ใบใหญ่และหนากว่าสะตอ ลักษณะใบเป็นแบบช่อ ใบประกอบมี 18-33 คู่ ใบแคบปลายแหลม ใบแก่จะเป็นสีเหลืองร่วงเกือบหมดต้น และผลิใบใหม่แทน ลักษณะดอกเป็นดอกช่อแบบสะตอ ออกที่ปลายยอด เป็นก้านยาวสีเขียวสลับน้ำตาล ลักษณะผลเป็นฝัก กว้างประมาณ 3-4 เซนติเมตร ยางประมาณ 20-30 เซนติเมตร เมล็ดรูปไข่ ประมาณ 15-20 เมล็ดต่อฝัก ฝักแก่เต็มที่มีสีดำ เมล็ดในสีดำ เนื้อในเมล็ดมีสีเขียวเข้ม และมีกลิ่นฉุน
เปลือกต้นเป็นยาสมานแผล ลดน้ำเหลือง เมล็ดเมื่อแก่ตัดส่วนปลายนำไปเพาะให้แตกรากสั้น ๆ รับประทานสดหรือดอง ใช้เป็นผักเหนาะและนำไปประกอบอาหาร ทั้งผัดและแกง เช่น แกงหมูกับลูกเหรียง
หน่อเหรียง มีลักษณะคล้ายถั่วงอกหัวโตแต่หัวจะโตกว่าและมีสีเขียว รสมัน กลิ่นฉุน ได้มาจากการนำเมล็ดในฝักเหรียง ซึ่งจะออกฝักในช่วงฤดูหนาว ประมาณเดือนพฤศจิกายน-ธันวาคมของทุกปี ในหนึ่งฝัก จะมีเมล็ดอยู่ประมาณ 20 เมล็ด วิธีการนำไปรับประทานจะนำเมล็ดที่แกะจากฝักไปเพาะในทราย เพื่อให้เมล็ดงอกรากและมีใบเลี้ยงโผล่ออกมาเหมือนกับถั่วงอก ทั้งนี้ก็เนื่องจากว่า เมล็ดเหรียงนั้นมีเปลือกที่แข็งมากไม่สามารถนำมาบริโภคโดยตรงได้
วิธีการเพาะเมล็ดดังนี้
มงกุฎแห่งอินเดีย
มงกุฎแห่งอินเดีย หรือ อิมพิเรียลคราวน์แห่งอินเดีย () เป็นมงกุฎประจำสำหรับประมุขแห่งราชวงศ์อังกฤษ ซึ่งมีพระอิสริยยศเป็นสมเด็จพระจักรพรรดิแห่งอินเดีย ซึ่งใช้ในช่วงทศวรรษสุดท้ายของจักรวรรดิอินเดีย มงกุฎองค์นี้เก็บรักษารวมกันกับเครื่องราชกกุธภัณฑ์แห่งสหราชอาณาจักร แต่มิถือเป็นส่วนหนึ่งของเครื่องราชกกุธภัณฑ์
มงกุฎองค์นี้สร้างขึ้นสำหรับสมเด็จพระเจ้าจอร์จที่ 5 ซึ่งมีพระอิสริยยศเป็นสมเด็จพระจักรพรรดิแห่งอินเดีย เพื่อใช้ในพิธีบรมราชภิเษกเป็นจักรพรรดิ (พิธีเดลี ดูร์บา) ในปีค.ศ. 1911 โดยความจำเป็นเนื่องจากความเชื่อที่ว่ามงกุฎและเครื่องราชกกุธภัณฑ์ของสหราชอาณาจักรจะไม่สามารถออกจากแผ่นดินของสหราชอาณาจักรได้
สมเด็จพระเจ้าจอร์จที่ 5และสมเด็จพระราชินีเสด็จพระราชดำเนินไปยังกรุงเดลีเพื่อพระราชพิธีบรมราชภิเษกเป็นจักรพรรดินี้ เพื่อแสดงพระองค์ต่อหน้าเจ้าชายแห่งอินเดียพระองค์ต่างๆ แต่เพียงแค่พระองค์และสมเด็จพระราชินีนั้นไม่ได้ถูกสวมมงกุฎในระหว่างพระราชพิธี เนื่องจากอาร์ชบิชอปแห่งแคนเทอร์เบอรี ในขณะนั้น คิดว่าไม่เหมาะสมที่จะทำพิธีอย่างชาวคริสเตียนในประเทศที่ประชากรส่วนใหญ่นับถือศาสนาฮินดูและมุสลิม และนอกจากนั้น พระราชพิธีบรมราชภิเษกที่เกิดขึ้นในประเทศอังกฤษนั้นถือว่าเป็นการเสวยราชย์สำหรับอาณาเขตหรือแผ่นดินต่างๆภายในจักรวรรดิในเวลาเดียวกัน ดังนั้น ในพระราชพิธี พระองค์เพียงทรงมงกุฎนี้ในขณะเสด็จพระราชดำเนินเข้าบริเวณพิธี และพระราชพิธีนั้นเป็นเพียงการประกาศถึงพระราชพิธีบรมราชภิเษกที่เกิดขึ้นไปแล้วในอังกฤษ
ช่างเพชรแห่งพระราชสำนัก ได้แก่ บริษัท การ์ราร์ด แอนด์ โค ได้สร้างมงกุฏองค์นี้ด้วยราคาประมาณ £60,000 (หรือ £4,530,137 ในปีค.ศ. 2013) ด้วยน้ำหนักกว่า 34.05 ออนซ์ (0.97 กิโลกรัม) ประกอบด้วยอัญมณีต่างๆ ได้แก่ มรกต, ทับทิม, แซฟไฟร์, เพชร 6,100 เม็ด และทับทิบขนาดใหญ่ 1 เม็ด ซึ่งมงกุฎองค์นี้ทำให้สมเด็จพระเจ้าจอร์จที่ 5ทรงปรารภว่ามีน้ำหนักมาก ภายหลังจากทรงในพระราชพิธีแล้ว ต่อมามงกุฎองค์นี้ไม่เคยถูกทรงอีกเลยโดยพระมหาษัตริย์ของสหราชอาณาจักร
แบบโดยรวมของมงกุฎองค์นี้มีลักษณะคล้ายกับมงกุฎแห่งสหราชอาณาจักรองค์อื่นๆ ซึ่งประกอบด้วยโครงทรงกลมทำจากเงินชุบทองคำประดับสี่ด้านด้วยกางเขนแพตตี้ สลับกับดอกเฟลอร์เดอลิส (ดอกลิลลี่) ยกเว้นแต่บริเวณโค้งด้านบน ซึ่งปกติจะรวมกันบริเวณฐานของลูกโลกทรงกลมซึ่งอยู่ด้านบน และปิดยอดด้วยกางเขนหลัก แต่องค์นี้นั้นเป็นโค้งซึ่งรวมปลายยอดมารวมกันอย่างอ่อนช้อยตามศิลปะแบบเอเซีย ซึ่งต่างกันอย่างสิ้นเชิงกับองค์อื่นๆ
นอกจากนี้มงกุฎองค์นี้ เป็นเพียงองค์เดียวที่มีโค้งจำนวน 8 โค้ง (หรือ 4 ครึ่งวงกลมตัดกัน) ในแบบของยุโรปภาคพื้นทวีป ซึ่งปกติแล้วธรรมเนียมของอังกฤษจะมีเพียงแค่ 4 โค้ง โดยความแตกต่างนี้ยังถือเป็นเชิงสัญลักษณ์อีกด้วย เนื่องจากมงกุฎองค์นี้แสดงให้เห็นความแตกต่างระหว่างมงกุฎประจำพระอิสริยยศพระจักรพรรดิ กับพระอิสริยยศพระมหากษัตริย์
ในปัจจุบัน มงกุฎแห่งอินเดีย ได้ถูกเก็บรักษาและจัดแสดงที่หอคอยแห่งลอนดอน เคียงข้างกับเครื่องราชกกุธภัณฑ์แห่งสหราชอาณาจักร
Affiliate
Affiliate คือระบบการกระจายสินค้าและบริการของจากเจ้าของกิจการ ผ่านคนกลางหรือนักการตลาดออนไลน์ (Internet Marketer) ซึ่งเจ้าของกิจการจะแบ่งสัดส่วนทางการตลาดให้นักการตลาดแล้วแต่จะตกลงเงื่อนไขกัน
Affiliate นั้นมีหลายประเภท
ฟีฟ่าเมเนเจอร์ 14
ฟีฟ่าเมเนเจอร์ 14 (; ) เป็นวิดีโอเกมจำลองการจัดการทีมฟุตบอลที่ได้รับการพัฒนาโดยไบรท์ฟิวเจอร์จีเอ็มบีเอช และทำการเปิดตัวโดยอิเล็คโทรนิค อาร์ตส ทั่วโลกภายใต้ชื่ออีเอสปอร์ตส์ และกำหนดการเปิดตัวในระบบวินโดวส์เอ็กซ์พี, วินโดวส์วิสตา, วินโดวส์ 7 และวินโดวส์ 8 ในช่วงไตรมาส 3 หรือไตรมาส 4 ใน ค.ศ. 2013 เกมนี้ได้รับการยืนยันโดยค่ายอีเอว่าจะทำการเปิดตัวในวันที่ 8 พฤษภาคม โดยแฟรงค์ กิโบ ผู้เป็นประธานของค่ายอีเอ
ซึ่งทางไบรท์ฟิวเจอร์จีเอ็มบีเอชได้ว่าจ้างให้เกรัลด์ โคเลอร์ ยืนยันผ่านทางอีเมลไปยังผู้สอบถามเกี่ยวกับเกมว่าเกมนี้จะได้รับการเปิดตัวช่วงปลายเดือนมิถุนายน ค.ศ. 2013 ฟีฟ่าเมเนเจอร์ 14 ยังได้ปรากฏตัวขึ้นในส่วนของคำชี้แจงทางกฎหมายบนเว็บไซต์ของอีเอ ท่ามกลางเกมอื่นของค่ายอีเอที่เตรียมการเปิดตัวรวมถึงที่มีอยู่ในปัจจุบัน
จินเซนโนไซด์
จินเซนโนไซด์ () จินเซนโนไซด์เป็นสารประกอบธรรมชาติที่มีโครงสร้างทางเคมีเป็นไตรเทอร์ปีนซาโปนิน (Triterpene Saponins) ส่วนใหญ่เป็นโครงสร้างที่ประกอบขึ้นจากวงแหวนอะตอมของคาร์บอน 4 วงและมีโมเลกุลของน้ำตาลเช่น แรมโนส (Rhamnose) ไซโลส (Xylose) หรือ อาราบิโนส (Arabinose) มาจับเกาะกับคอร์บอนอะตอมที่ตำแหน่งที่ 3 และ 20
สารประกอบกลุ่มจินเซ็นโนไซด์ถูกเรียกแทนด้วยชื่อย่อทางวิทยาศาสตร์ว่า “Rx” ซึ่ง“R” หมายถึงราก(Root)ในขณะที่ “x”จะแทนด้วยอักษรภาอังกฤษต่างๆ เพื่อใช้อธิบายถึงคุณสมบัติทางเคมีที่แตกต่างกันไปของโสมแต่ละชนิด
จากการจำแนกคุณสมบัติทางเคมีเบื้องต้น ทำให้นักวิทยาศาสตร์สามารถแบ่งประเภทสารประกอบจินเซ็นโนไซด์(5)ได้ทั้งหมด4 กลุ่ม โดยแบ่งออกเป็นกลุ่มที่มีปริมาณจินเซนโนไซด์สูงและพบได้บ่อย 2 กลุ่ม (รูปที่ 1) ดังนี้
และสารประกอบกลุ่มจินเซ็นโนไซด์อีก 2 กลุ่มที่มีปริมาณจินเซนโนไซด์ไม่สูงและพบได้น้อย ได้แก่
โครงสร้างที่หลากหลายของสารประกอบกลุ่มจินเซนโนไซด์ ทำให้นักวิทยาศาสตร์ทำการศึกษาทดลองค้นคว้าทั้งในระดับห้องปฏิบัติการ และระดับคลินิกเกี่ยวกับฤทธิ์ทางเภสัชวิทยาเพื่อนำมาใช้เป็นยาและอาหารฟังก์ชัน ที่มีประโยชน์ต่อสุขภาพหลายๆด้าน
เมื่อตรวจแยกวิเคราะห์ด้วยกระบวนการทางวิทยาศาสตร์พบว่า ในโสมมีสารจินเซนโนไซด์กว่า 150 ชนิด และมีฤทธิ์ที่แตกต่างกันไป เช่น
การตรวจวัดคุณภาพของสารจินเซนโนไซด์สามารถทำได้โดยใช้เครื่องมือทางวิทยาศาสตร์ที่เรียกว่า HPTLC (High Performance Thin Layer Chromatographyเพื่อตรวจวัดค่ามาตรฐานของปริมาณสารสำคัญของจินเซนโนไซด์ ในโสมที่เป็นวัตถุดิบเพื่อนำมาใช้ในการผลิต
ซิริลแห่งอะเล็กซานเดรีย
นักบุญซิริลแห่งอะเล็กซานเดรีย (ˈ) บาทหลวงชาวอียิปต์ ได้รับแต่งตั้งเป็นบิชอปแห่งอะเล็กซานเดรีย และได้รับยกย่องเป็นนักปราชญ์แห่งคริสตจักรภายหลังถึงแก่มรณกรรม ท่านเป็นนักเทววิทยาที่โดดเด่น จนมีบทบาทสำคัญในการสังคายนาเอเฟซัสครั้งที่หนึ่ง (ค.ศ. 431) เพื่อรับรองหลักความเชื่อเรื่องพระมารดาพระเจ้า
ซิริลเกิดวันที่ 18 ตุลาคม ค.ศ. 376 เป็นหลานลุงของบิชอปเทโอฟิลุสแห่งอะล็กซานเดรีย เมื่อโตขึ้นได้รับการศึกษาทางด้านเทววิทยาที่เมืองอะเล็กซานเดรีย จนได้รับศีลอนุกรมเป็นบาทหลวงโดยมีลุงของท่านเป็นผู้โปรดศีล เมื่อลุงของท่านถึงแก่กรรม ท่านก็ได้สืบตำแหน่งบิชอปแห่งอะเล็กซานเดรียต่อในปี ค.ศ. 412
ในสมัยของบิชอปซิริลเป็นช่วงที่เกิดความขัดแย้งทางเทววิทยาอย่างมาก จึงเกิดสภาสังคายนาสากลขึ้นหลายครั้งเพื่อหามติร่วมกันในการกำหนดหลักความเชื่อในศาสนาคริสต์ บิชอปบิดรซิริลได้เป็นประธานในสภาสังคายนาแห่งเอเฟซัสเพื่อยืนยันหลักความเชื่อว่าพระนางมารีย์พรหมจารีเป็นพระมารดาพระเจ้า และประณามเนสโตริอุสที่คัดค้านความเชื่อนี้ว่าเป็นพวกนอกรีต ความขัดแย้งนี้บานปลายทำให้ทั้งสองฝ่ายถูกจับกุม แต่ซิริลถูกปล่อยตัวเพราะพระสันตะปาปาส่งทูตมาชี้แจงรับรองมติของซิริล
ในช่วงบั้นปลายชีวิต บิชอปซิริลได้ประพันธ์อรรถาธิบายพระวรสารนักบุญยอห์น พระวรสารนักบุญลูกา คัมภีร์โทราห์ รวมทั้งศาสตรนิพนธ์เกี่ยวกับเทววิทยา และบทเทศน์ต่าง ๆ ซึ่งได้รับยกย่องมากเพราะอธิบายได้ชัดเจน กระทัดรัด และสมเหตุสมผล
บิชอปซิริลถึงแก่มรณกรรมเมื่อวันที่ 27 มิถุนายน ค.ศ. 444 สมเด็จพระสันตะปาปาลีโอที่ 13 ยกย่องท่านเป็นนักปราชญ์แห่งคริสตจักร มีสมญานามว่า"นักปราชญ์แห่งการรับสภาพมนุษย์" ()
การเข้ารหัสวิดีโอประสิทธิภาพสูง
การเข้ารหัสวิดีโอประสิทธิภาพสูง () หลายครั้งเรียก "H.265" คือมาตรฐานการบีบอัดไฟล์วิดีโอ ซึ่งมาแทนมาตรฐาน (การเข้ารหัสวิดีโอขั้นสูง) ที่ใช้อย่างกว้างขวางในปัจจุบัน การเข้ารหัสแบบใหม่นี้อยู่ในขั้นตอนพัฒนาร่วมกันของ ISO/IEC เอ็มเพก และ ITU-T Video Coding Experts Group (VCEG) ภายใต้ชื่อ ISO/IEC 23008-2 MPEG-H Part 2 และ ITU-T H.265 โดยการเข้ารหัสวิดีโอประสิทธิภาพสูงนี้มีอัตราการบีบอัดดีกว่ามาตรฐานปัจจุบันคือ H.264/MPEG AVC ถึงสองเท่า นั่นหมายถึงคุณภาพวิดีโอที่ดีขึ้น และเพื่อเป็นการรองรับโทรทัศน์ความละเอียดสูงยิ่งยวด ซึ่งจะมีความละเอียดจอภาพถึง 8192x4320 พิกเซล
มาตรฐานการบีบอัดวิดีโอต่าง ๆ ย่อมมีเป้าหมายเพื่อให้มีอัตราการบีบอัดข้อมูลสูง ๆ นั่นคือใช้อัตราบิตน้อยที่สุดเท่าที่เป็นไปได้ ขณะเดียวกันก็ยังสามารถรักษาคุณภาพระดับเดิมไว้ได้ โดยวิธีการวัดประสิทธิภาพการเข้ารหัสของแต่ละมาตรฐานั้นมีอยู่สองวิธี วิธีแรกคือใช้ตัวชี้วัด เช่น (PSNR) วิธีที่สองคือประเมินจากคุณภาพของวิดีโอซึ่งเป็นวิธีที่เหมาะสมมากกว่าเนื่องจากเป็นสิ่งผู้ชมวิดีโอสัมผัสได้จริง
มีการเปรียบเทียบระหว่าง HEVC MP กับ H.264/MPEG-4 AVC HP ด้วยวิธีวัดคุณภาพวิดีโอก่อนการเปรียบเทียบด้วย PSNR ดังนั้นจึงใช้ตัวเข้ารหัส HEVC รุ่นแรก ๆ ซึ่งมีประสิทธิด้อยกว่าปัจจุบันเล็กน้อย ผลการจาการเปรียบเทียบโดยอาศัยค่าคะแนนเฉลี่ยจากความคิดเห็น () จะได้ว่า HEVC MP มีอัตราบิตลดลงโดยเฉลี่ยเปรียบเทียบกับ H.264/MPEG AVC HP อยู่ 49.3%
แซฟไฟร์เซนต์เอ็ดเวิร์ด
แซฟไฟร์เซนต์เอ็ดเวิร์ด () คือแซฟไฟร์ที่เป็นหนึ่งในเครื่องราชกกุธภัณฑ์แห่งสหราชอาณาจักร โดยได้ชื่อมาจากผู้สวม ซึ่งคือ พระเจ้าเอ็ดเวิร์ดผู้สารภาพ ซึ่งเคยประดับอยู่บนพระธำมรงค์ของพระองค์ กล่าวกันว่าแซฟไฟร์ชิ้นนี้ปรากฏขึ้นครั้งแรกในปีค.ศ. 1042 บนพระธำรงค์บรมราชาภิเษกของพระองค์ อัญมณีชิ้นนี้ได้รอดพ้นผ่านความวุ่นวายในสมัยของโอลิเวอร์ ครอมเวลล์ และต่อมาถูกถอดออกจากส่วนหนึ่งของเครื่องราชกกุธภัณฑ์ และเจียระไนเป็นรูปแบบที่เห็นในปัจจุบันเพื่อถวายแก่พระเจ้าชาลส์ที่ 2 ภายหลังจากการฟื้นฟูราชวงศ์ขึ้นใหม่ในรัชสมัยของพระองค์ และต่อมาพระราชินีวิกตอเรีย ทรงให้ย้ายแซฟไฟร์ชิ้นนี้ไปประดับบนกางเขนบนยอดของมงกุฎอิมพีเรียลสเตต ซึ่งปรับปรุงแบบเป็นพิเศษสำหรับพระราชพิธีบรมราชาภิเษกของพระองค์ในปีค.ศ. 1838
มินิตทูวินอิต
มินิททูวินอิท (อังกฤษ : Minute To Win It) เป็นเกมโชวฺ์ที่มีต้นฉบับจากประเทศสหรัฐอเมริกา ออกอากาศครั้งแรกทางสถานีโทรทัศน์เอ็นบีซี โดยมีการแข่งขันเกมให้สำเร็จภายในเวลา 60 วินาที โดยมีโอกาสให้ทั้งหมด 3 ครั้ง หากทำสำเร็จ จะได้รับเงินรางวัล หากสามารถทำสำเร็จ 10 เกม จะได้รับเงินรางวัล 1,000,000 ดอลลาร์สหรัฐ หากทำไม่ได้ จะได้รับเงินรางวัลที่สะสมมา ต่อมา ประเทศฟิลิปปินส์ ได้ซื้อลิขสิทธิ์รายการไปทำที่ประเทศตนเอง และทำฟอร์แมทใหม่ นั่นคือ Junior Minute To Win It ซึ่งจะให้เด็ก มาแข่งขันเกมที่มีลักษณะคล้าย ถึงเหมือนกับเวอร์ชันปกติ โดยมีเงินรางวัลสูงสุด คือ 1,000,000 เปโซ ทั้งเวอร์ชันปกติและเวอร์ชันของเด็ก ภายหลังประเทศไทยได้ซื้อลิขสิทธิ์รายการดังกล่าว ในฟอร์แมท Junior Minute To Win It มาทำในประเทศไทย โดยที่ได้มีการออดิชั่น (คัดเลือกผู้เข้าแข่งขัน) ไปแล้วเมื่อวันที่ 15-16 มิถุนายน 2556 ก่อนจะออกอากาศตอนแรกในวันที่ 6 กรกฎาคม 2556
ระดับของเงินรางวัล
กระทงลาย
กระทงลาย หรือกระทุงลาย หรือหมากแตก (; ภาษาสันสกฤต: jyotishmati ज्योतीष्मती, ภาษาฮินดี: Mal-kangani माल-कांगनी, ภาษาจีน: deng you teng 灯油藤) เป็นพืชในวงศ์ Celastraceae เป็นพืชที่พบในอินเดีย และในประเทศไทย เป็นไม้เลื้อย ใบเดี่ยว ดอกช่อ ออกที่ปลายกิ่งหรือซอกใบ ดอกแยกเพศ แยกต้น ดอกตัวผู้มีฐานรองดอกรูปถ้วย กลีบดอกสีเขียว ผลกลม แห้งแตก เมล็ดมีเยื่อสีน้ำตาลแดงหรือแดงสด ยอดอ่อนลวกรับประทานกับน้ำพริก ลำต้นใช้เป็นส่วนผสมในยารักษาโรคมาลาเรีย โรคบิด หรือใช้เป็นยากระตุ้นประสาท เมล็ดมีน้ำมัน คั้นมาทำน้ำมันใส่ตะเกียง หรือใช้นวดให้กล้ามเนื้อคลายตัว ในอินเดียใช้น้ำมันของพืชนี้เป็นยา สารสกัดด้วยน้ำจากเมล็ดช่วยเพิ่มประสิทธิภาพของความจำ เมล็ดรับประทานไม่ได้ ทำให้ระคายคอ
กระจับนก
กระจับนก () เป็นไม้ยืนต้นในวงศ์ Celastraceae ไม่ผลัดใบ เปลือกต้นสีน้ำตาล มีรอยแตกตามยาวเป็นร่องตื้นๆ ใบเดี่ยว สีเขียวเข้ม เรียบเป็นมัน ขอบใบหยักเล็กย้อย ดอกช่อ ออกตามปลายกิ่ง เมื่อบานครั้งแรกจะเป็นสีชมพูอ่อน แล้วจะค่อยๆเปลี่ยนเป็นสีแดงอมชมพู กลีบม้วนไปด้านหลังเล็กน้อย เกสรตัวเมียเด่น เห็นชัดเจน ผลเดี่ยว สีเขียว ทรงผลเป็นทรงห้าเหลี่ยม ปลายผลกว้าง สอบเข้าหาขั้ว ใช้เป็นอาหารสัตว์ เนื้อไม้ใช้ทำเครื่องมือประมง
คนทีสอทะเล
คนทีสอทะเล เป็นไม้พุ่มในวงศ์ Lamiaceae ลำต้นเลื้อยคลานไปบนดิน ลำต้นสีน้ำตาล เมื่ออายุมากจะมีสะเก็ดหลุดร่วงออกมา ใบเดี่ยว ใบสีเขียวเข้ม หลังใบสีอ่อนจนถึงสีนวล ดอกช่อ กลีบดอกสีน้ำเงินขนาดไม่เท่ากัน ผลเดี่ยว ที่ขั้วมีกลีบเลี้ยงหุ้มไว้เกือบครึ่งผล ผิวสีเขียวหรือสีม่วง ผลแห้ง ปลายผลมีติ่ง ใบแห้งบดเป็นผง นำไปทำขนมคนที โดยนำใบแห้งไปผสมกับแป้งข้าวเหนียวและน้ำ นำไปนึ่งให้สุก หั่นเป็นชิ้น คลุกกกับมะพร้าวขูด เกลือ และน้ำตาล
เขี้ยวฟาน
เขี้ยวฟาน หรือ หำฟาน เป็นไม้พุ่มในวงศ์ Oleaceae ลำต้นและกิงอ่อนมีขนสีนวลเทา ใบเดี่ยว ดอกช่อ ออกที่ซอกใบ กลีบเลี้ยงเชื่อมติดกันเป็นรูปถ้วย กลีบดอกสีขาว ผลเมื่ออ่อนสีเขียว ผลแก่สีม่วงหรือสีดำ ร่วงง่าย ใบมีรสเผ็ด ชาวไทยอีสานนำมารับประทานกับหมากแทนใบพลูได้
มะเนียงน้ำ
มะเนียงน้ำ จัดเป็นสปีชีส์เดียวกับ "Aesculus assamica" พบในจีนและเวียดนาม มะเนียงน้ำที่สกัดด้วยเอทานอลมีประสิทธิภาพดีที่สุดในการยับยั้งการเจริญของ Propionibacterium acnes มะเนียงน้ำที่สกัดด้วยเอทานอลมีความเป็นพิษต่อเซลล์เพาะเลี้ยง (Vero cell) โดยมีค่า CD50 เท่ากับ 0.04
สมเด็จพระราชินีสโลเต ลูเปปาอูอู
สมเด็จพระราชินีสโลเต ลูเปปาอูอูแห่งตองกา () หรือพระนามในภาษาอังกฤษ สมเด็จพระราชินีชาร์ลอตต์แห่งตองกา () (ค.ศ. 1811 - 8 กันยายน ค.ศ. 1889) เป็นสมเด็จพระราชินีแห่งราชอาณาจักรตองงาตั้งแต่ปี ค.ศ. 1875 จนกระทั่งเสด็จสวรรคตในปี ค.ศ. 1889 พระองค์เป็นพระอัครมเหสีในพระเจ้าจอร์จ ตูโปอูที่ 1 แห่งตองงา
สมเด็จพระราชินีสโลเต ลูเปปาอูอู เสด็จพระราชสมภพเมื่อปี ค.ศ. 1811 เป็นพระธิดาของ ตามาตาอูฮาลา กับ มากามาโลฮิ
สมเด็จพระราชินีสโลเต ลูเปปาอูอูทรงอภิเษกสมรสกับ พระเจ้าจอร์จ ตูโปอูที่ 1 แห่งตองงา ซึ่งในขณะนั้นยังเป็นเพียงเจ้าชาย ในปี ค.ศ. 1833 ตามราชประเพณีตองงา และอภิเษกสมรสอีกครั้งเมื่อวันที่ 27 มีนาคม ค.ศ. 1834 ตามประเพณีในศาสนาคริตส์ พระองค์และพระเจ้าจอร์จ ตูโปอูที่ 1 มีพระราชโอรส-ธิดาด้วยกันหลายพระองค์ แต่ทุกพระองค์ล้วนแล้วแต่สิ้นพระชนม์ก่อนพระเจ้าจอร์จ ตูโปอูที่ 1 ทำให้ไม่มีพระองค์ใดได้ครองราชย์
พระองค์ทรงเริ่มดำรงพระอิสริยยศสมเด็จพระราชินีแห่งราชอาณาจักรตองงาเมื่อ 4 ธันวาคม ค.ศ. 1845 จากการรวมกันครั้งแรกของราชอาณาจักรตองงา แต่พระองค์ได้เป็นสมเด็จพระราชินีอย่างสมบูรณ์เมื่อวันที่ 4 พฤศจิกายน ค.ศ. 1875 ตามคำประกาศรัฐธรรมนูญฉบับที่ 1 แห่งราชอาณาจักรตองงา
สมเด็จพระราชินีสโลเต ลูเปปาอูอู เสด็จสวรรคตในวันที่ 8 กันยายน ค.ศ. 1889 ก่อนพระเจ้าจอร์จ ตูโปอูที่ 1 ทำให้ตำแหน่งสมเด็จพระราชินีแห่งตองกาว่างลงระยะหนึ่ง ต่อมาเมื่อพระเจ้าจอร์จ ตูโปอูที่ 2 แห่งตองงาครองราชย์ พระมเหสีของพระองค์เจ้าหญิงเอดิธ มาเรีย โปมาเรวาฮิเนแห่งตาฮีตี จึงได้เป็น สมเด็จพระราชินีพระองค์ต่อมา
ฮิสทรี (ช่องโทรทัศน์)
ฮิสทรี () หรือเดิมเรียกว่า เดอะฮิสทรีแชนเนล () เป็นช่องโทรทัศน์ผ่านระบบดาวเทียมและเคเบิลทีวีสัญชาติอเมริกัน ออกฉายในหลาย ๆ ประเทศ เจ้าของคือ เอแอนด์อีเทเลวิชันเนตเวิกส์ เริ่มแรกออกอากาศรายการประเทศสารคดีและเรื่องแต่งอิงประวัติศาสตร์ อย่างไรก็ตามตั้งแต่ปี ค.ศ. 2008 สถานีเริ่มออกอากาศรายการในรูปแบบมีบทพูด ที่เรียกว่า เรียลลิตี และรายการที่ไม่ใช่รายการมีเนื้อหาประวัติศาสตร์ นอกจากนั้นรายการยังมีบทวิจารณ์จากนักวิทยาศาสตร์และผู้กังขา สำหรับรายการสารคดีที่หาข้อสรุปไม่ได้ และรายการการสืบสวนที่น่าสนใจ อย่างเช่น รายการ "Ancient Aliens", "UFO Files" และ "Nostradamus Effect"
คทากางเขน
คทากางเขน () หรืออีกชื่อหนึ่งว่า คทาเซนต์เอ็ดเวิร์ด (), คทากษัตริย์ () หรือ คทาหลวง () คือพระคทาประจำพระองค์ ซึ่งเป็นหนึ่งในเครื่องราชกกุธภัณฑ์แห่งสหราชอาณาจักร ทำขึ้นเพื่อใช้ในพระราชพิธีบรมราชาภิเษกของพระเจ้าชาลส์ที่ 2ในปีค.ศ. 1661 ต่อมาในปีค.ศ. 1905 คทานี้ได้ถูกปรับปรุงขึ้นใหม่ภายหลังจากการค้นพบเพชรคูลลิแนน ในปัจจุบัน คทากางเขนนี้เป็นที่ประดับของเพชรที่มีขนาดใหญ่เป็นอันดับสองของโลก คือ คูลลิแนน 1 หรือ ดาวใหญ่แห่งแอฟริกา ซึ่มีน้ำหนักกว่า 530 กะรัต ซึ่งตัวเพชรคูลลิแนนนั้นสามารถถอดออกมาจากคทาเพื่อเป็นเข็มกลัดประดับได้ ซึ่งเพชรคูลลิแนนนี้เป็นเพชรที่มีขนาดใหญ่ที่สุดที่เคยพบบนโลก น้ำหนักรวม 3106.75 กะรัต ซึ่งถูกตัดแบ่งเจียระไนออกเป็น 9 ชิ้น และคูลลิแนน 1 นั้นมีขนาดใหญ่ที่สุดในทั้งหมด
คทานั้นถือเป็นสัญลักษณ์ของพระราชอำนาจปกครองของพระมหากษัตริย์ซึ่งอยู่ภายใต้กางเขนศักดิ์สิทธิ์ ส่วนคทาแห่งพิราบ ซึ่งเป็นอีกหนึ่งในหมู่เครื่องราชกกุธภัณฑ์ถือเป็นสัญลักษณ์ถึงอำนาจทางจิตวิญญาณ ในระหว่างพระราชพิธีบรมราชาภิเษกนั้น พระมหากษัตริย์จะทรงคทากางเขนด้วยพระหัตถ์ขวา และคทานกพิราบด้วยพระหัตถ์ซ้าย ในขณะที่อาร์ชบิชอปแห่งแคนเทอร์เบอรีทำการสวมมงกุฎเซนต์เอ็ดเวิร์ดลงบนพระเศียร
คทากางเขน พร้อมทั้งเครื่องราชกกุธภัณฑ์อื่นๆนั้น สามารถเข้าชมได้ที่หอคอยแห่งลอนดอน
โนโค้ก
"โนโค้ก" () เป็นเพลงที่บันทึกโดยนักดนตรีและโปรดิวเซอร์เพลง ดร. อัลบัน เป็นซิงเกิลที่สองจากอัลบั้มแรกของเขา "Hello Afrika" ได้จำหน่ายในเดือนพฤศจิกายนปี 1990 เป็นเพลงฮิตในประเทศในยุโรปและติดชาร์ตอันดับ 1 ใน สวีเดน "No Coke" เป็นหนึ่งในเพลงของดร. อัลบันที่ประสบความสำเร็จมากที่สุดพร้อมกับเพลง "It's My Life" และ "Sing Hallelujah"
สตีเฟน แมไกวร์
สตีเฟน แมไกวร์ () เกิดเมื่อวันที่ 13 มีนาคม ค.ศ. 1981 เป็นนักสนุกเกอร์อาชีพชาวสกอตแลนด์ เริ่มเล่นอาชีพตั้งแต่ปี 1998 ได้ขึ้นอันดับท็อป 16 ระหว่างปี 2005 และติดอันดับ 2 ของโลกถึงสองฤดูกาล เขาคว้าแชมป์รายการเก็บคะแนนถึง 5 รายการรวมทั้งรายการยูเคแชมเปียนชิป 2004 นอกจากนี้ยังเป็นผู้เล่นต่อเบรกดีด้วย แมไกวร์รวมเซนจูรีเบรกได้มากกว่า 300 ครั้ง รวมถึงการทำแม็กซิมัมเบรกถึงสองครั้ง
แก๊สเชี้อเพลิง
แก๊สเชื้อเพลิง เป็นเชื้อเพลิงแบบหนึ่งที่ในสภาวะปกติอยู่ในรูปของแก๊ส ประกอบด้วยสารไฮโดรคาร์บอน (เช่น มีเทน หรือ โพรเพน) บวกกับไฮโดรเจน, คาร์บอนมอนอกไซด์ หรือสารประกอบอื่นๆ เป็นสารทีใช้สร้างพลังงานความร้อนหรือพลังงานแสงสว่างและสามารถส่งตามท่อออกจากแหล่งผลิตได้ แก๊สเชื้อเพลิงจะต้องถูกเติมกลิ่นเข้าไป เพื่อเตือนผู้ใช้หากเกิดการรั่วไหลเกิดขึ้น ในปัจจุบัน แก๊สที่ใช้ส่วนใหญ่คือ แก๊สธรรมชาติ
แบ่งเป็น 2 ประเภทคือ แก๊สที่มนุษย์ผลิตขึ้น กับ แก๊สที่เกิดขึ้นเองโดยธรรมชาติ
ส่วนใหญ่ผลิตโดยขบวนการ gasification ได้แก่
ส่วนใหญ่ใช้ผลิตไฟฟ้า ผลิตความร้อน และหุงต้มในครัวเรือน